hotchpotch/miracl-hf-unified huggingface dataset:
ఊళ్ళపాలెం
ఊళ్ళపాలెం ప్రకాశం జిల్లా సింగరాయకొండ మండలానికి చెందిన గ్రామం.
శతాబ్దాల చరిత్ర గలిగిన గ్రామం ఇది. బ్రిటిష్ వారికాలంలో ఉప్పు వ్యాపారానికి ఆయువుగా నిలిచిన ప్రాంతం.
బింగినిపల్లి =2.2 కి.మీ; పాకాల=3.1 కి.మీ; సోమరాజుపల్లి=4.1 కి.మీ; సింగరాయకొండ=5.7 కి.మీ; కరేడు=6.8 కి.మీ. 
సింగరాయకొండ=5.8=కి.మీ; ఉలవపాడు=10.7 కి.మీ; టంగుటూరు=11.9 కి.మీ; జరుగుమిల్లి=13.3 కి.మీ.
జిల్లా పరిషత్తు ఉన్నత పాఠశాల:- ఈ పాఠశాలలో 2015, జూలై-17వ తేదీనాడు, ఒంగోలు జిల్లా అథ్లెటిక్స్ మీట్ నిర్వహించి, బాలబాలికలకు అండర్-14 విభాగంలో పోటీలు నిర్వహించెదరు. ఈ పోటీలలో ప్రతిభ చూపిన విద్యార్థులు, విశాఖపట్నంలో నిర్వహించబోయే 19వ జాతీయ, అంతర్ జిల్లాల అథ్లెటిక్స్ పోటీలలో పాల్గొనేందుకు అర్హత సాధించెదరు. [2]
మొదట ఈ గ్రామంలో సగభాగం బింగినిపల్లిలోనూ, సగభాగం పాకాల పంచాయతీలోనూ ఉండేవి. 1981లో ఈగ్రామాన్ని ప్రత్యేక పంచాయతీగా ఏర్పాటు చేశారు. అచ్చకాలవ నరసింహారావు ఈ గ్రామానికి మొదటి సర్పంచిగా 1981లో ఎన్నికై 1983 వరకూ పనిచేశారు. 1983 నుండి 1988 వరకూ ఉపసర్పంచి మూలగాని వెంకట కృష్ణారావు ఇన్ ఛార్జి సర్పంచిగా పనిచేశారు. 1988 నుండి 1989 వరకూ కోసూరి ఓబయ్యనాయుడు సర్పంచిగా పనిచేశారు. ( వీరు 1989 లో అనారోగ్యంతో మరణించారు). అనంతరం జరిగిన ఉప ఎన్నికలో పీ.వీ.రెడ్డి సర్పంచిగా ఎన్నికై 1989 నుండి 1995 వరకూ పనిచేశారు. 1995 నుండి 2006 వరకూ గొల్లపోతు రాఘవులు రెండు దఫాలుగా ఎన్నికై సర్పంచిగా పనిచేశారు. 2006 ఎన్నికలలో బాయిరెడ్డి వెంకటమురళీధర్, సర్పంచిగా గెలుపొందారు. [1]
శ్రీ కోదండరామస్వామివారి ఆలయం:- ఈ ఆలయం తీరప్రాంత ఆలయాలలో పేరెన్నికగన్నది. సింగరాయకొండ వరాహ లక్ష్మీనరసింహుని ఆలయం తరువాత, బ్రహ్మోత్సవాలు ఘనంగా నిర్వహించే ఆలయం ఇది. బ్రహ్మోత్సవాలు జరిగినన్ని రోజులూ ప్రత్యేక కార్యక్రమాలు నిర్వహించెదరు. వీటిని తిలకించేటందుకు భక్తులు అన్నిప్రాంతాలనుండి విచ్చేస్తారు. ఈ ఆలయానికి గతంలో ఊళ్ళపాలెం, బింగినపాలెం గ్రామాలలో సుమారు 21.78 ఎకరాలు, ఈతముక్కల, మన్నూరు గ్రామాలలో సుమారు 17.65 ఎకరాలు, చెన్నైలోని గృహాల నుండి లీజులు వస్తుండేవి. ఇప్పుడు ఈ ఆలయ భూములు అన్యాక్రాంతమైనవి. [3]
[1] ఈనాడు ప్రకాశం; 2013, జూలై-24; 8వపేజీ.
[2] ఈనాడు ప్రకాశం; 2015, జూలై-15; 14వపేజీ.
[3] ఈనాడు ప్రకాశం; 2015, నవంబరు-20; 6వపేజీ.
తెల్లబూరుగ
తెల్లబూరుగ పత్తి ఉత్పత్తిచేసే ఒక పెద్ద వృక్షం. ఇది మాల్వేసి కుటుంబానికి చెందినది. దీని శాస్త్రీయ నామం సీబా పెంటాండ్రా (Ceiba pentandra) సీబా పెంటాండ్రా మాల్వేసీ కుటుంబానికి చెందిన ఉష్ణమండలపు చెట్టు. ఇదివరకు దీన్ని బాంబకేసీ కుటుంబంలో చేర్చేవారు. తెల్లబూరుగ చెట్టు మెక్సికో, మధ్య అమెరికా, కరిబ్బియన్ మరియు ఉత్తర దక్షిణ అమెరికా దేశాలకు స్థానికమైనది. సీబా పెంటాండ్రా రకం గ్వినెన్సిస్ అనే ఒక్క రకం ఆఫ్రికా ఖండపు పశ్చిమ భాగంలోని ఉష్ణమండలంలో కనిపిస్తుంది. ఆంగ్లంలో ఈ చెట్టునూ, మరియు కాయల నుండి వచ్చే దూదిని కూడా కాపోక్ (Kapok) అని విరివిగా వ్యవహరిస్తారు. ఈ చెట్టునే జావా కాటన్, జావా కాపోక్, సిల్క్ కాటన్ మరియు సీబా అని కూడా వ్యవహరిస్తారు.
బ్రహ్మంగారి తత్వాలు
పోతులూరి వీరబ్రహ్మేంద్రస్వామి, భవిష్యత్తులో జరగబోయే అనేక విషయాలు ముందుగానే దర్శించి తాళ పత్ర గ్రంధాలలో రచించి భద్రపరచారు. వీటినే కాలజ్ఞాన తత్వాలు అంటారు. ప్రస్తుత కాలంలో జరిగే అనేక విషయాలను ఆయన చెప్పిన కాలజ్ఞానానికి సమన్వయించుకుంటూ బ్రహ్మంగారు అప్పుడే చెప్పారు అనడం వినడం మనకు పరిపాటే. ఇలా చెప్పినవారు ప్రపంచమంతా లేకపోలేదు పఠిష్టమైన కుటుంబ వ్యవస్థ ప్రాచీన నాగరికత సుదీర్ఘ చరిత్ర కలిగిన దక్షిణాసియా దేశాలలో అనేక పేర్లు వెలుగులో ఉన్నా ప్రపంచమంతా పరిచయమున్న పేరు మాత్రం "నోస్ట్రడామస్". ఆయన చెప్పినవి అనేకం జరిగినట్లు అంతర్జాతీయంగా ప్రజల విశ్వాసం. ఆయన భవిష్యత్తు గురించి చెప్పిన వివరాలు బ్రహ్మంగారిలానే మర్మంగా ఉంటాయి. అవి కూడా జరుగుతున్న వాటితో సమన్వయ పరచుకుంటారు.
బ్రహ్మంగారు ఆంధ్రుల ఇంట జన్మించిన కారణంగా ఆయన సరస్వతీ నదీ తీరప్రాంతంలో జన్మించారనిన చెప్పిన కాలజ్ఞానంలో ఆంధ్రదేశంలో పలు ప్రదేశాలు చోటు చేసుకున్నాయి. అనేక దేవతలు కూడా చోటు చేసుకున్నారు. గాంధి మహాత్ముని జననం ఆయన జాతిని కూడా వివరిస్తూ సూచింపబడింది. ఆంగ్లేయ మరియు మహమ్మదీయ పాలన విజయనగర పతనం లాంటి చారిత్రక మరియు రాజకీయ పరిణామాలు సూచింప బడ్డాయి. ప్రకృతి ప్రకోపాలు వింతలూ చోద్యాలు బాబాల రాక అనేక విధాలుగా ప్రజలు వంచనకు గురికావడం లాంటి సామాజిక విషయాలు వీటిలో చోటు చేసుకున్నాయి. ఆయన కలియుగాంతాన తిరిగి వస్తానని పదేపదే పునరుద్ఘాటించాడు. ఆయన వచ్చే ముందు కలిగే ఉత్పాదనలు సూచింప బడ్డాయి. ఒక సందర్భంలో ఆయన పూర్వజన్మల వాటి కాలం ఆయన వివరించిన తీరు నమ్మడం సామాన్యులకు కష్టమే.
వీర బ్రహ్మేంద్ర స్వామి కాల జ్ఞానాన్ని వివిధ శైలులను ఉపయోగించి కూర్చారు, అందులోశ్లోకాలు,పద్యాలు, వచనం మొదలైనవి.
...
...
...
...
...
సాహసం (2013 సినిమా)
సాహసం 2013 లో విడుదలైన తెలుగు చిత్రం. గోపీచంద్‌ హీరోగా చంద్రశేఖర్‌ ఏలేటి దర్శకత్వంలో రిలయన్స్‌ ఎంటర్‌టైన్‌మెంట్‌ సమర్పణలో శ్రీ వెంకటేశ్వర సినీ చిత్రం ఇండియా ప్రై.లిమిటెడ్‌ పతాకంపై ఛత్రపతి ప్రసాద్‌ నిర్మించారు. గోపీచంద్‌, తాప్సీ, శక్తికపూర్‌, ఆలీతో పాటు ప్రముఖ తారాగణం ముఖ్యపాత్రలు పోషిస్తున్న ఈ చిత్రానికి సినిమాటోగ్రఫీ: శ్యామ్‌దత్‌ఎస్‌., ఆర్ట్‌ డైరెక్టర్‌: ఎస్‌.రామకృష్ణ, సంగీతం: శ్రీ, ఎడిటింగ్‌: కోటగిరి వెంకటేశ్వరరావు, మాటలు: కె.కె.రాధాకృష్ణ కుమార్‌, పాటలు: అనంత్‌శ్రీరాం, నిర్మాత: బి.వి. ఎస్‌. ఎన్‌.ప్రసాద్‌,కథ,స్క్రీన్‌ప్లే, దర్శకత్వం: చంద్రశేఖర్‌ ఏలేటి.
ఈ చిత్ర కథకు స్ఫూర్తికలిగించిన అంశాలు ఇండియా-పాకిస్థాన్ విడిపోయిన సమయంలో ఇక్కడి వాళ్లు అక్కడికి వెళ్లారు. అక్కడి వాళ్లు కొంత మంది ఇక్కడికి వచ్చారు. ఈ క్రమంలో కొన్ని ఆస్తులను చాలా మంది వదులుకున్నారు. దీనిపై ఓ వార్తాపత్రికలో వచ్చిన కథనం ఆధారంగా ఈ చిత్ర నిర్మాణం జరిగింది. చాలా రిస్క్ అయినా సరే లడక్ తదితర ప్రాంతాల్లో చిత్రీకరణ చేశారు.
చాంద్రాయణగుట్ట
చాంద్రాయణ గుట్ట హైదరాబాదు నగర దక్షిణ భాగంలో ఉన్న ఒక పేట. ఒక పక్క నేషనల్ పోలీస్ అకాడెమీ, మరో పక్క రక్షణ శాఖ వారి కచేరీలు, దక్షిణాన కేంద్ర ప్రభుత్వ పోలీస్ శాఖ వారి ప్రధాన కార్యాలయంతో కూడుకున్న ఈ ప్రదేశం దాదాపుగా కేంద్ర ప్రభుత్వ సంబంధిత వ్యక్తుల నివాసాలకు నెలవు.
ఈ పేటలోని ముఖ్యమయిన బస్తీలు :ఈ ప్రదేశానికి ఉత్తరంగా ఫలక్నామా, దక్షిణంగా పహాడీ షరీఫ్, తూర్పువైపుకి సంతోష్ నగర్ (కంచన్ బాగ్) మరియు పడమరకు శివరాంపల్లి ఉన్నాయి.
ఈ ప్రదేశం చాంద్రాయణగుట్ట పోలీస్ స్టేషను పరిధిలో ఉంది. సౌత్ డివిజన్, ఫలక్నుమా జోన్ కింద వస్తుంది. రెవెన్యూ ప్రకారం బండ్లగూడ మండలం కింద వస్తుంది.
ఈ పేటలో ఉన్న విద్యా సంస్థలు:
నిజాం కాలం నాటి బస్తీలు. నేటికీ అరబ్బుల రాకపోకలు. అరబ్ వంటాకాల కొలువులు.
నాడీ జ్యోతిష్యం
నాడిని పరీక్షించి భవిష్యత్తును నిర్ధారించే శాస్త్రం నాడీ జ్యోతిష్యం. జన్మ నక్షత్రం ఆధారంగా చెప్పే జ్యోతిష్యానికి ఇది భిన్నం.
జ్యోతిష్యం
హస్తసాముద్రికము
ఏలూరుపాడు (గుడ్లూరు)
ఏలూరుపాడుప్రకాశం జిల్లా గుడ్లూరు మండలానికి చెందిన గ్రామము..
మలయాళ అక్షరమాల
അ - అ 
ആ - ఆ 
ഇ - ఇ 
ഈ - ఈ 
ഉ - ఉ 
ഊ - ఊ 
ഋ - ఋ 
ൠ - ఋా
ഌ - 
ൡ - 
എ - ఎ 
ഏ - ఏ 
ഐ - ఐ 
ഒ - ఒ 
ഓ - ఓ 
ഓ - ఔ 
അം - అం 
അ: - అ:
కాశీ కృష్ణాచార్యులు
కాశీ కృష్ణాచార్యులు(1872-1967)“అవధాని శిరోమణి” బిరుదు అందుకున్న సంస్కృతాంధ్ర విద్వాంసులు, అనేక భాషలు నేర్చిన పండితులు. సంగీతం, వీణ, వేణువు,వయోలిన్ మృదంగాది వాద్యాలు, వడ్రంగం,కుమ్మరం, నేత,ఈత,వంటకం,వ్యాయామం,కుస్తి,గారడీ మొదలైన చతుష్షష్ఠి కళలన్నీ నేర్చిన మహా మనీషి.
వీరు కవి, పండితులు మాత్రమే కాదు, అవధానులు, సంగీత విద్వాంసులు కూడ. వీరు సంస్కృత భాషా బోధనకు, ప్రచారానికి జీవితాంతం పాటుపడిన వ్యక్తి. గుంటూరు హైస్కూలులో సంస్కృత పండిత పదవిని నిర్వహించారు. వీరి శిష్యులు పండ్రంగి రామారావు ఎఫ్.ఎ.చదువుతూ శతావధానాన్ని నిర్వహించడం వీరి చలవే.శ్రీపాద కృష్ణమూర్తి శాస్త్రి మరణానంతరం 1961లో ఆంధ్రప్రదేశ్ ప్రభుత్వ ఆస్థానకవి పదవిని చేపట్టి 1967లో మరణించేవరకు ఆ పదవిని అలంకరించారు. 1965లో ఆంధ్ర విశ్వవిద్యాలయము వీరిని కళాప్రపూర్ణ బిరుదుతో సత్కరించింది.
వీరి మొదటి అష్టావధానం వినుకొండలో జరిగింది. ఆ తరువాత వీరు వాడరేవు, పర్లాకిమిడి, పొదిలి, పామూరు మొదలైన చోట్ల సంస్కృతాంధ్రాలలో అష్టావధానాలు, మక్థల, ఉడిపి, కాశీ మొదలైన చోట్ల సంస్కృతావధానాలు, బందరులో శతావధానము, గద్వాల, వనపర్తి, ఆత్మకూరు, వేంకటగిరి, పిఠాపురం, నూజివీడు, శ్రీకాళహస్తి, విజయనగరం మొదలైన సంస్థానాలలో అవధానాలు, ఆశుకవితా ప్రదర్శనలు నిర్వహించారు.
వీరు సమస్యాపూరణములలో కష్టముగా నున్నట్లు తోచినప్పుడు,హయగ్రీవస్వామిని ప్రార్థించెడివారట. అట్టి ఒక పద్యము-
భావమునందు నిన్నెపుడు బాసి యెఱుంగని వాడనయ్య, యో 
పావన నామధేయ, నను బాలను ముంచిన నీట ముంచినన్ 
నీవ గదయ్య, దిక్కితరునిన్ మఱి వేడగబోవ నో హయ- 
గ్రీ వవధాన వార్ధి నను రేవును జేర్పుము నీకు మ్రొక్కెదన్ వీరు ప్రతి ప్రదర్శనమునకు ముందు, ఉపన్యాసమునకు ముందు అశ్వధాటి వృత్తములో స్తుతి చేయు వారట. అల్లసాని పెద్దన ఆశుకవిత్వ చంపకమాలిక సుప్రసిద్ధమైనది. దానికి దీటుగ చెప్పదలచి ఆచార్యులు తలచి ఈ మాలికను ఆశువుగా చెప్పినారు.
:::::పొలుపుల లొల్కులే ముగుద మొల్క చనుంగవఁ బోలెఁగుల్కు బె
వీరి అవధాన పద్యాలలో కొన్ని:
ద్వైతము లుబ్ధ సుఖద మ- 
ద్వైతము తస్కర సుఖప్రదంబు, విశిష్టా- 
ద్వైతము యాత్రిక సుఖదము, 
భూతలమున మొత్తమునకు మూడును మెఱుగే
పూరణ:ఓహోహో! యిది వెండి కొండయని నేనూహించితిన్మున్ను, నేఁ
డూహింప న్విలసన్నటేశ్వర నిటాలోద్భుత ధూమావళీ
వ్యూహంబున్గని తర్కశాస్త్రగతి నేనూహించి సాధించితిన్
నీహారాద్రిని నిప్పుకొండయని పాండిత్యంబు దీపింపగన్
పూరణ:కీరమునెక్కి మన్మథుడు కేల సుమాస్త్రము బూని బాలికన్
వైరముతోడ గొట్టుట కవారిగ బాఱుచు నుండ దానికిన్
హారము భారమాయెను, విహారమునుం గడు దూరామాయె నీ
భారము సుమ్ముబాల నికఁ బాలను ముంచిన నీటముంచినన్
మొహిద్దీన్ పురం
"మొహిద్దీన్ పురం" ప్రకాశం జిల్లా అర్ధవీడు మండలానికి చెందిన గ్రామము. పిన్ కోడ్ నం. 523 336., ఎస్.టి.డి.కోడ్ = 08406.
మండల పరిషత్తు ప్రాథమిక పాఠశాల.
మొహిద్దీన్ పురం గ్రామశివారులో వెలసిన శ్రీ కల్పన్నేశ్వరాలయంలో ప్రతిసంవత్సరం శివరాత్రి మహోత్సవాలు, రెండురోజులపాటు వైభవంగా జరుగును. [2][2] ఈనాడు ప్రకాశం; 2014, ఫిబ్రవరి-21; 5వపేజీ.
రంగాపురం (అర్ధవీడు)
రంగాపురం, ప్రకాశం జిల్లా, అర్ధవీడు మండలానికి చెందిన గ్రామము.
మండల పరిషత్తు ప్రాథమిక పాఠశాల.
2013, జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ కాశయ్యనాయక్ సర్పంచిగా ఎన్నికైనారు. [1]
శ్రీ కనకదుర్గ అమ్మవారి ఆలయం.
[1] ఈనాడు ప్రకాశం; 2016,అక్టోబరు-29; 5వపేజీ.
పళముదిర్చోళై
పళముదిర్చోళై (Palamuthircolai) తమిళనాడులో గల మదురై మీనాక్షి అమ్మవారి దేవాలయానికి 19 కిలోమీటర్ల దూరంలో కలదు . ఆరు సుబ్రహ్మణ్య క్షేత్రములలో (ఆరు పడై వీడు) ఈ క్షేత్రం మూడవదిగ చెబుతారు. సుబ్రహ్మణ్య స్వామి క్షేత్రం కొండపైన ఉంటుంది. కొండ క్రింద ప్రఖ్యాత వైష్ణవ క్షేత్రమైన “అళగర్ కోయిల్ ఉంది. ఈ అళగర్ కోయిల్ శ్రీ వైష్ణవ సాంప్రదాయంలో దివ్యదేశములు అని పిలువబడే 108 పవిత్ర క్షేత్రములలో ఒకటి. కొండ క్రింద నుండి పైన సుబ్రహ్మణ్యుని ఆలయం వరకు సుమారు నాలుగు కిలోమీటర్ల దూరం ఉంటుంది. పై వరకు కార్లతో వెళ్ళవచ్చు. ఆలయం వాళ్ళు బస్సు సౌకర్యం ఏర్పాటు చేశారు; ఉచితం కాదు .
ఈ క్షేత్రములో సుబ్రహ్మణ్య స్వామి వారు చిన్నతనంలో ఆడుకొనే వారని చెప్తారు. ఇక్కడే వల్లీ మాత కూడా ఉండేదని చెప్తారు. 
సుబ్రహ్మణ్య స్వామి వారి యొక్క మహా భక్తులలో ఒకరైన అవ్వయ్యార్ ని సుబ్రహ్మణ్యుడు పరీక్షించిన స్థలం ఈ క్షేత్రం. తమిళనాట అవ్వయ్యార్ అని ఒక తల్లి ఉండేది. ఒకనాడు ఆమె చాలా దూరం ప్రయాణించి అలసి పోయింది. బాగా ఎండగా ఉండడం వలన, నీడ కోసం ఒక పళ్ళ చెట్టు క్రిందకి వచ్చింది. ఆమె అప్పటికే చాలా ఆకలి, దప్పికలతో ఉంది. ఆ చెట్టు మీద ఒక చిన్న పిల్లవాడు అవ్వయ్యార్ ని చూసి పళ్ళు కావాలా అని అడుగుతాడు. ఆమె కావాలి అనగానే, ఆ పిల్ల వాడు “నీకు వేయించిన పళ్ళు కావాలా, లేక వేయించకుండా కావాలా?” అని అడుగుతాడు. ఇతనెవరో మరీ తెలియని వాడిలా ఉన్నాడు, పళ్ళు వేయించినవి కావాలా అంటాడేమిటి అనుకొని, పిల్లాడితో మాట్లాడే ఓపిక లేక, వేయించిన పళ్ళు ఇమ్మంటుంది అవ్వయ్యార్. వెంటనే ఆ పిల్లవాడు చెట్టును బలంగా కుదిపితే కొన్ని పళ్ళు క్రింద మట్టిలో పడతాయి. అవి తీసి ఆమె మట్టి దులపడం కోసం నోటితో ఊదుతూ ఉంటే అవి నిజంగా వేడిగా, వేయించినట్లు భావం కలుగుతుంది ఆమెకు. అప్పుడు వాటిని ఊదుకుంటూ (మట్టి తొలగడానికి) పళ్ళను తింటుంది. ఈ లీల చేసినది మామూలు పిల్లవాడు కాదు, ఎవరో మహాత్ముడు నాకు పాఠం చెప్పడానికే ఈ లీల చేశాడు అని అనుకుని పైకి చూడగానే, ఆ పిల్లవాడు మాయమై సుబ్రహ్మణ్యుడు ప్రత్యక్షం అవుతారు. ఆమె జ్ఞాన భిక్ష పెట్టమని స్వామిని ప్రార్థిస్తుంది.
ఈ క్షేత్రము మదురైకి దగ్గరగా ఉండడం వల్ల, వసతి ఏర్పాటు మధురైలోనే చూసుకోవచ్చు. మధురైలో ఎన్నో హోటళ్ళు ఉన్నాయి. 
ప్రతి రోజూ స్వామి వారి శక్తి ఆయుధానికి అభిషేకం జరుగుతుంది. దీనికి కొంచెం ధరలో టికెట్టు ఉంటుంది, మనం కూడా పాలు, తేనె మొదలైన వస్తువులు తీసుకువెడితే, వాటితో కూడా స్వామి వారి శక్తి ఆయుధానికి అభిషేకం చేస్తారు.
చెట్టిచెర్ల
చెట్టిచెర్ల ప్రకాశం జిల్లా బేస్తవారిపేట మండలంలోని గ్రామం.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ తిగిరెడ్డి భూపాలరెడ్డి సర్పంచిగా ఎన్నికైనారు. [3]
ఈ గ్రామంలో 2013 డిసెంబరు 14 నుండి 16 వరకూ, శ్రీ పోలేరమ్మ విగ్రహ ప్రతిష్ఠ పూజలు జరిగినవి. పండితులు యంత్ర, నాగప్రతిష్ఠలు, కలశ స్థాపన చేశారు. కుంభాభిషేకం, పూర్ణాహుతి పూజలు నిర్వహించారు. భక్తులకు అన్నదానం నిర్వహించారు. 3 పౌరాణిక నాటకాలు ప్రదర్శించారు. [4]
ఈ ఆలయంలో 2017, ఫిబ్రవరి-1వతేదీ బుధవారంనాడు, స్వామివారి వార్షిక ఆరాధన ఉత్సవాన్ని ఘనంగా నిర్వహించారు. ఈ సందర్భంగా ఆలయంలో సుప్రభాతసేవ, అఖండ దీపారాధన, ప్రత్యేక పూజలు నిర్వహించారు. ప్రద్యోషకాల పూజ, ధార్మిక ఉపన్యాసం చేశారు. కులుకు భజన, చింతామణి నాటకాన్ని ప్రదర్శించారు. భక్తులకు అన్నప్రసాద వితరణ నిర్వహించారు. [5] 
2017, జూన్‌లో ప్రకటించిన జె.ఇ.ఇ. అడ్వాన్స్డ్ పరీక్షా ఫలితాలలో ఈ గ్రామానికి చెందిన బొజ్జ సాయివంశీధరరెడ్డి, ఆలిండియా ఓపెన్ క్యాటగిరీ విభాగంలో 208వ ర్యాంక్ సాధించాడు. ఇటీవల నిర్వహించిన జె.ఇ.ఇ. మెయిన్స్ లోనూ 310వ ర్యాంక్ సాధించాడు. ఈ విద్యర్ధి 2017 ఆంధ్రా, తెలంగాణా ఎం.సెట్.పరీక్షలలోనూ 45వ ర్యాంక్ సాధించాడు. ఇతని తండ్రి శ్రీ విశ్వనాథరెడ్డి, ఉపాధ్యాయులుగా పనిచేస్తున్నారు. ఇతని తల్లి శ్రీమతి సుజాత. [6]
[3] ఈనాడు ప్రకాశం; 2013, ఆగస్టు-2; 12వపేజీ.
[4] ఈనాడు ప్రకాశం; 2013, డిసెంబరు-17; 5వపేజీ.
[5] ఈనాడు ప్రకాశం; 2017, మార్చి-2; 4వపేజీ.
[6] ఈనాడు ప్రకాశం; 2017, జూన్-13; 11వపేజీ.
కరణం బలరామకృష్ణ మూర్తి
కరణం బలరామకృష్ణ మూర్తి (Karanam Balaram Krishna Murthy) (b. అక్టోబరు 31, 1946,) ఆంధ్ర ప్రదేశ్ కు చెందిన రాజకీయ నాయకుడు. ఇతడు ప్రకాశం జిల్లాలోని తిమ్మసముద్రం గ్రామంలో జన్మించాడు.
భారత జాతీయ కాంగ్రెసుకు చాలా కాలంగా విధేయుడిగా నున్న ఇతడు 1977 సంవత్సరం ఇందిరా గాంధీ మీద ఒంగోలులో జరిగిన దాడిలో ఆమెను రక్షించినందుకు మీడియాలో బహుళ ప్రచారం పొందాడు. తర్వాత 1978 ఎన్నికలలో ఇంరిన అతన్ని అద్దంకి నియోజకవర్గం నుండి కాంగ్రెసు అభ్యర్థిగా నిలబెట్టింది. ఆ ఎన్నికలలో మొదటిసారి ఎన్నికయి శాసనసభలో ప్రవేశించాడు..
ఉత్తర ప్రదేశ్ గవర్నర్లు
ఇది 1947లో భారతదేశానికి స్వాతంత్ర్యం వచ్చిన తర్వాత నుండి ఉత్తరప్రదేశ్ గవర్నర్ల జాబితా. స్వాతంత్ర్యానికి పూర్వపు సంయుక్త ప్రాంతపు గవర్నర్ల జాబితా, సంయుక్త ప్రాంతపు గవర్నర్లు పేజీలో ఉంది.
1950 జనవరి 26 తేదీన సంయుక్త రాష్ట్రాలుగా ఉన్న ఈ రాష్ట్రాన్ని ఉత్తర ప్రదేశ్గా పేరు మార్చారు. రాష్ట్రానికి గవర్నరు రాజ్యాంగబద్ధమైన అధిపతి.
ద్వారం భావనారాయణ రావు
ద్వారం భావనారాయణ రావు (జూన్ 15, 1924 - జూలై 24, 2000) ప్రముఖ వయొలిన్ విద్వాంసుడు మరియు ద్వారం వెంకటస్వామి నాయుడు గారి కుమారుడు.
ఇతడు ద్వారం వెంకటస్వామి మరియు జగ్గయ్యమ్మ దంపతులకు 1924 జూన్ 15 తేదీన బాపట్లలో జన్మించాడు. చెన్నైలో విద్యాభ్యాసం చేసిన తర్వాత తండ్రి వద్ద మరియు ప్రొ.పి.సాంబమూర్తి వద్ద సంగీతంలో శిక్షణ పొందాడు.
ఇతడు విజయనగరంలోని మహారాజా ప్రభుత్వ సంగీత నృత్య కళాశాల ప్రిన్సిపాల్ గా 1962 నుండి 1973 వరకు, తర్వాత విజయవాడ లోని ప్రభుత్వ సంగీత కళాశాలలోను పనిచేశాడు.
ఇతడు మాతంగముని రచించిన బృహద్దేశి, పండిత వెంకటమఖి రచించిన చతుర్దండి ప్రకాశిక, మరియు దత్తిలముని రచించిన దత్తిళమును తెలుగులోకి అనువదించి ప్రచురించారు.
ఇతడు విశాఖపట్నంలో 2000 జూలై 24 తేదీన గుండెనొప్పితో అకస్మాత్తుగా పరమపదించాడు. ఈయనకు ముగ్గురు కుమారులు మరియు ఇద్దరు కుమార్తెలు.
దాడిచిలుక వీర గౌరీశంకర రావు
దాడిచిలుక వీర గౌరీశంకర రావు (Dadichiluka Veera Gouri Sankara Rao (జ: ఏప్రిల్ 30, 1968), డి. శంకర్రావు లేదా డి.వి.జి. శంకర్రావు, ప్రముఖ మత్తుమందు వైద్యుడు మరియు రాజకీయ నాయకుడు. ఇతడు తెలుగుదేశం పార్టీ సభ్యునిగా ఆంధ్ర ప్రదేశ్ శాసనసభకు మరియు లోక్‌సభకు ఎన్నికయ్యాడు.
శంకర్రావు ఆదివాసునిగా ఏప్రిల్ 30, 1968 తేదీన పలికవలస గ్రామంలో జన్మించాడు. ఇతడు వైద్యశాస్త్రంలో పట్టాపొంది; తర్వాత మత్తుమందు (అనగా Anesthesiology) లో ఎం.డి. పూర్తిచేశాడు. రాజకీయాలలోకి ప్రవేశించి; జిల్లా తెలుగుదేశం పార్టీలో చేరి; తర్వాత ఆంధ్ర ప్రదేశ్ శాసనసభకు ఎన్నుకోబడ్డాడు.
ఇతడు 1999 సార్వత్రిక ఎన్నికలలో లోక్‌సభ సభ్యునిగా పార్వతీపురం లోకసభ నియోజకవర్గం నుండి పోటీచేసాడు. అందులో తన సమీప ప్రత్యర్థి వైరిచర్ల కిషోర్‌చంద్ర సూర్యనారాయణ దేవ్ మీద గెలుపొందాడు. లోకసభలో శ్రామికుల సంక్షేమానికి చెందిన కమిటీ సభ్యునిగా వ్యవహరించాడు. తర్వాత 2004 జరిగిన ఎన్నికలలో కిషోర్‌చంద్ర దేవ్ మీదనే పరాజయం పాలయ్యాడు.
ఇతడు స్వర్ణలతను వివాహం చేసుకున్నాడు. తీరికవేళల్లో పద్యరచన ప్రవృత్తిగా చేసుకున్నాడు. ఇతడు రచించిన ఆశాజీవులు ప్రచురించబడింది.
పొదిలి బ్రహ్మయ్య శాస్త్రి
పొదిలి బ్రహ్మయ్య శాస్త్రి (Podili Brahmayya Sastry) M.B.,B.S., M.Sc., Ph.D., M.A.M.S. ప్రముఖ శరీరధర్మశాస్త్ర నిపుణులు.
వీరు ఆంధ్ర వైద్య కళాశాల ప్రధానోపాధ్యాయునిగా 1964 - 1966 మధ్యకాలంలో తన సేవలను అందించారు.
బ్రహ్మయ్య శాస్త్రి సుమారు 45 సంవత్సరాల కాలం వైద్యసేవలను చేసారు. పదవీ విరమణ అనంతరం కూడా 16 సంవత్సరాలు పనిచేశారు. ఇతని ముఖ్య పరిశోధన న్యూరోఫిజియాలజీ (Neurophysiology). వీరు 80 పైగా పరిశోధన పత్రాలను వివిధ పత్రికలలో ప్రచురించారు. ఎసిటైల్ కొలీన్ (acetylcholine) ఉత్పత్తి, సరఫరా మీద ఇతడు జరిపిన పరిశోధనకు అంతర్జాతీయ శాస్త్రవేత్తలనుండి గుర్తింపు పొందింది. కళాశాల అభివృద్ధికి వీరు చాలా శ్రమించి నిధులను సమీకరించారు.
ఆంధ్ర వైద్య కళాశాల పూర్వ విద్యార్థుల సంఘం (Andhra Medical College Old Student's Association or AMCOSA) ఇతని శ్రమ ఫలితంగా ఉద్భవించింది. డా. చావలి వ్యాఘ్రేశ్వరుడు దీనిలో భాగం పంచుకున్నారు.
ఇతని జ్ఞాపకార్ధం ప్రొఫెసర్ పి. బ్రహ్మయ్య శాస్త్రి మెమోరియల్ ఆరేషన్ (Professor P. Brahmayya Sastry Memorial Oration) ఆంధ్ర వైద్యకళాశాలలో స్థాపించబడింది. చాలామంది ప్రముఖ శాస్త్రవేత్తలు మరియు నోబుల్ బహుమతి గ్రహీతలు ఈ ఆరేషన్ లో తమ పరిశోధనలను సమర్పించారు.
కొర్లపాటి శ్రీరామమూర్తి
కొర్లపాటి శ్రీరామమూర్తి (అక్టోబర్ 17, 1929 - జూలై 26, 2011) విమర్శకుడు, సాహితీ పరిశోధకుడు, కవి, నాటకకర్త, దర్శకుడు, ప్రయోక్త, కథకుడు మరియు ఉత్తమ అధ్యాపకుడు. బహువిధప్రతిభా సామర్థ్యాల్ని ప్రదర్శించిన విజ్ఞానఖని ఆచార్య కొర్లపాటి శ్రీరామమూర్తి. వేయి వసంతాలు మించి చరిత్ర ఉన్న తెలుగు సాహిత్యం లో శోధించి, సాధించిన మహత్తర ఇతివృత్తాలతో ప్రచురించిన రచనల సంఖ్య స్వల్పమే. తనలోని సృజనశీలతను అధ్యయన దిశగా కొత్త దారులు పట్టించిన పరిశోధక మేధావి ఆచార్య కొర్లపాటి శ్రీరామమూర్తి.ఆయన వెలువరించిన పరిశోధన గ్రంథాలకు గౌరవసూచకంగా కేంద్ర సాహిత్య అకాడమీ 2009లో ప్రతిష్ఠాత్మక లక్ష రూపాయల నగదు బహుమతి అందించింది. ‘భాషా సమ్మాన్’ పురస్కారం ఆయన్ని వరించింది. 
తూర్పు గోదావరి జిల్లా అంబాజీపేట తాలూకా కొర్లపాటివారి పాలెం లో కొర్లపాటి మణ్యం, రత్నమణి దంపతులకు మూడో సంతానంగా 1929 అక్టోబర్ 17 న శ్రీరామమూర్తి జన్మించారు. స్కూల్ ఫైనల్ చదువుతుండగా అకస్మాత్తుగా తండ్రి మరణం. తన తోబుట్టువులు ఐదుగురిలో శ్రీరామ్ నడిపివాడు. అమ్మకు తోడుగా ఇంటిని చక్కదిద్దడానికి శ్రీరామ్ చదువును త్యాగం చేయాల్సి వచ్చింది. తాతల కాలం నుంచి పుణికిపుచ్చుకున్న జ్యోతిశ్శాస్త్ర విద్యకు తోడు పూర్వీకుల నుంచి సంక్రమించిన వ్యవసాయాన్ని చేసుకుంటూ వచ్చిన తండ్రి అకాల పరమపదించడంతో ఆ కుటుంబం బరువు, బాధ్యతలు యుక్తవయస్సులో ఉన్న శ్రీరామ్ భుజాలమీద పడ్డాయి. దిక్కు తోచలేదు. అప్పుడప్పుడూ నాన్నతో పొలానికెళ్లి వ్యవసాయం చూసుకోవడమే గానీ, గడ్డిపరకంత సాయం చేసి ఎరగడు. కానీ తప్పలేదు. పాలేర్లను, కూలీలను పెట్టి తాను వ్యవసాయం చూసుకుంటూ పొలం గట్ల మీద కూర్చొని పుస్తకాల్లో మునిగిపోయేవాడు. సాహిత్య గ్రంథాలు చదువుకుంటూ, రచనా వ్యాసంగం కొనసాగించేవారు. అలా మూడేళ్లు గడిచాక శ్రీరామ్ ఉన్నత చదువులకు అవకాశం దొరికింది. కాకినాడలోని పీఠికాపురాధీశ కళాశాలలో (నేటి పీఆర్ ప్రభుత్వ కళాశాల) ఇంటర్మీడియెట్, 1950-51లో భీమవరంలోని డబ్ల్యూజీబీ కళాశాలలో (నేటి డీఎన్‌ఆర్ కళాశాల) బీఏ చేశారు.
ఇంటర్ పూర్తవ్వగానే నల్లా సుబ్బారావు, అమ్మాయమ్మ దంపతుల ఐదో సంతానం వెంటక రమణమ్మతో పరిణయమైంది. భీమవరంలో బీఏ పూర్తయ్యాక 1953-1955 మధ్య కాలంలో భీమవరంలో, రాజమండ్రి ఆర్ట్స్ కళాశాలలో ట్యూటర్‌గా పనిచేశారు. ఏయూలో కాలు పెట్టకమునుపే పెద్దమనిషి, పట్టుదల, కాలసర్పం, నటన తదితర నాటకాలు రాశారు. అప్పట్లో ఏయూ ప్రతిష్ఠాత్మకంగా నిర్వహించే చారిత్రక నవలల పోటీల్లో 1955 జవనరి నెలలో కొర్లపాటి శ్రీరామ మూర్తి రచనకు బహుమతి లభించింది. అదే ఏడాది 1955 జూన్‌లో బీఏ ఆనర్స్ చదుకోసం విశాఖపట్నంలో కాలు మోపారు.
1957లో బీఏ ఆనర్స్‌లో గోల్డ్ మెడల్ సాధించి చదువు పూర్తవ్వగానే ఏయూ ‘శ్రీనాథుడు-సాహిత్యం’ అనే అంశంపై పరిశోధక విద్యార్థిగా ఓ మెట్టు పెకైక్కారు. 1959 లో ఏయూ లెక్చరర్‌గా కొత్త బాధ్యతలు స్వీకరించారు. 1963 లో తాను పరిశోధనకు ఎంపిక చేసుకున్న శ్రీనాథుడు కవితా సంపుటానికి మంచి గుర్తింపు లభించలేదు.
శ్రీరామమూర్తి ఆంధ్ర విశ్వకళా పరిషత్‌ తెలుగుశాఖలో 1959 నుంచి 1966 వరకు లెక్చరర్‌గాను, 1966 నుంచి 1983 వరకు రీడర్‌గాను, 1983 నుంచి 1989 వరకు ప్రొఫెసర్‌గాను బాధ్యతలు నిర్వర్తించాడు. 1979-1982 మధ్య కాలంలో తెలుగు శాఖాధ్యక్షునిగా వ్యవహరించాడు. 1989లో ఆచార్యునిగా పదవీ విరమణ చేసినా, తర్వాత 1990 లో యు.జి.సి. ఎమెరిటిస్‌ ఫెలోగా నియమితులై పరిశోధనా కార్యక్రమాన్ని కొనసాగించాడు.
నిరంతర అధ్యయనం, పరిశోధన, వ్యాస, గ్రంథ రచనం శ్రీరామమూర్తి నిత్యకృత్యాలు. ఆకాశవాణిలో ఈయన చేసిన సాహిత్య ప్రసంగాలు లెక్కకు మిక్కిలిగా ఉన్నాయి. ఈయన పరిశోధన వ్యాసాలు ప్రముఖుల ప్రశంసలు అందుకున్నాయి. ఈయన వ్రాసిన "ఈశ్వరార్చన కళాశీలుడు" అనే పరిశోధనాత్మక గ్రంథానికి ఆంధ్ర విశ్వవిద్యాలయం నుంచి తెలుగులో మొట్టమొదటి డిలిట్‌ లభించింది.
జూలై 26, 2011లో మరణించారు.
మహంకాళి సీతారామారావు
మహంకాళి సీతారామారావు (Mahankali Seetharama Rao) FRCP (1906-1977) భారతీయ వైద్యుడు. ఇతడు ప్రధానమంత్రి జవహర్‌లాల్ నెహ్రూ మరియు రాష్ట్రపతి రాజేంద్ర ప్రసాద్ లకు వ్యక్తిగత అధికారిక వైద్యునిగా గుర్తింపు పొందాడు.
ఇతడు భారతీయ సైన్యపు వైద్యసేవ కోసం 1936 లో చేరి వైద్య నిపుణునిగా రెండవ ప్రపంచ యుద్ధంలో భాగంలో జరిగిన పెర్షియా-ఇరాక్ సేనలో సేవచేశాడు. సుమారు 20 సంవత్సరాల తర్వాత సైన్యాన్ని విడచి; సివిల్ సర్వీస్ లో చేరి న్యూఢిల్లీ లోని సఫ్దర్‌జంగ్ వైద్యశాలలో మెడిసన్ విభానికి అధిపతిగా (ఢిల్లీ విశ్వవిద్యాలయం క్రింద) చేరాడు.
భారత ప్రభుత్వం ఇతనికి 1962 లో ప్రతిష్ఠాత్మకమైన పద్మభూషణ్ పురస్కారం ప్రదానం చేసింది. తర్వాత 1964 సంవత్సరంలో లండన్ లోని భారత హైకమీషనర్ గా నియమించింది. తర్వాత న్యూఢిల్లీలో చివరిదాకా వైద్యసేవలను అందించారు.
దూబగుంట (కందుకూరు)
దూబగుంట ప్రకాశం జిల్లా కందుకూరు మండలం లోని గ్రామము.
నోరి దత్తాత్రేయుడు
డా. నోరి దత్తాత్రేయుడు (Dr. Dattatreyudu Nori) సుప్రసిద్ధ భారతీయ వైద్యుడు మరియు రేడియేషన్ ఆంకాలజిస్టు. ఇతడు అమెరికాలోని మెమోరియల్ స్లోన్ కేటరింగ్ ఆసుపత్రి యందు క్యాన్సర్ విభాగానికి అధికారిగా సేవచేస్తున్నాడు.
దత్తాత్రేయుడు కృష్ణా జిల్లాలో మంటాడ గ్రామంలో 1947 అక్టోబరు 21 న జన్మించాడు.తండ్రిపేరు సత్యనారాయణ. మచిలీపట్నంలో ప్రాథమిక విద్యాభ్యాసం పూర్తిచేసి, కర్నూలు వైద్య కళాశాలలో వైద్యశాస్త్రంలో పట్టా పొంది, ఆ తర్వాత ఉస్మానియా వైద్య కళాశాలలో పోస్టుగ్రాడ్యుయేషన్ చేశాడు. ఈయన మహిళలలో వచ్చే క్యాన్సర్ వ్యాధులను నయం చేయడంలో సిద్ధహస్తులు. కొన్నేళ్ళ క్రితం దివంగత ఎన్‌.టి.ఆర్. సతీమణి క్యాన్సర్ చికిత్సకు అమెరికా వెళ్లినపుడు ఆయన చేసిన చిన్న విజ్ఞప్తి హైదరాబాద్ లో బసవతారకం ఇండో-అమెరికన్‌ క్యాన్సర్ ఇస్టిట్యూట్ కి జన్మనిచ్చింది. ఎంతో పేరు ప్రతిష్ఠలు ఉన్న డా.నోరి సంపాదించినదంతా "ఆరోగ్య సంపద"ను పెంచడానికి, అభివృద్ధి చెందడానికి వెచ్చించారు ఈ అంతర్జాజీయ ఆణిముత్యము తెలుగువాడు కావడం మన అందిరికీ గర్వకారణము .
వీరి స్వగ్రామము కృష్ణాజిల్లా లోని మంటాడ . 1947 అక్టోబరు 21 న జన్మించారు . నాన్న గారు సత్యనారాయణ -టీచరుగా పనిచేసారు . అమ్మ గారు కనకదుర్గ - గృహుణి . వీరిది చాల పేద కుటుంబము . ఈ డాక్తర్ తోబుట్టువులు పది మంది . 5 గురు మగ, 5 గురు ఆడ పిల్లలు . ఇతను అందరికంటే చిన్నవాడు . తను 5 సం.లు వయసున్నప్పుడే నాన్నగారు చనిపోయారు . అమ్మ గారి సంరక్షణలో 7 వ తరగతి వరకూ బందరులో చదువుకున్నారు . పి.యు.సి, బి.యస్.సి - ఆంధ్ర జాతీయ కళాశాలలోను, 1965 - 1971 వరకు MBBS కర్నూలు వైద్యకళాశాలలోను, 1976 లో ఉష్మానియా మెదికల్ కాలేజీలో M.D. పూర్తి చేసారు . పెద్దమ్మ జొన్నలగడ్డ సుందరమ్మ గారి సహాయముతో తన చదువంతా సాగింది . నెలనెలా డబ్బులు సాయము చేసేవారు .
ఫిబ్రవరి 1972 నుండి ఫిబ్రవరి 1973 వరకూ గాంధీ ఆసుపత్రి లోపనిచేసారు . 1973 నుండి 1976 వరకు హైదరబాద్ ఉష్మానియా యూనివర్సిటీకి అనుబంధంగా ఉన్న రేడియం ఇంస్టిట్యూట్ అండ్ క్యాన్సర్ హూస్పిటల్ లో రెసిడెంట్ గా పనిచేసారు . అనంతరము అమెరికా వెళ్ళారు . ఈతనికి మొదటి నుండి క్యాన్సర్ వైద్యంలో ఏదో చేయాలని తపన ఉండేది . అందుకే ఈ విభాగములో నూతన విధానాలు కనిపెట్టడానికి కృషిచేసారు . తన కృషిలో ఎన్ని వైఫల్యాలు ఎదురైనా లెక్కచేయకుండా విజయం కోసం తపించారు . అందుకే ఆయన ఈస్థితికి చేరుకున్నారు . క్యాన్సర్ వ్యాధికి సంబంధించి 4 పుస్తకాలు, 200 పైగా పేపర్లు రాసారు .భార్య : సుభద్ర .. ఈమె కూడా డాక్టర్ కావడం వల్ల అన్నివధాల సహకారము అందేధని అంటున్నారు . వీరికి ఇద్దరు పిల్లలు .అబ్బాయి - సంతోష్ న్యాయవాది, అమ్మాయి డాక్టర్ .
డా. నోరి ప్రపంచం లోనే బ్రాకీథిరపీ (brachytherapy) అనే వైద్యప్రక్రియలో అత్యంత నైపుణ్యం కలిగిన వ్యక్తి. ఇతడు ఈ ప్రక్రియను 1979 నుండి ఉపయోగిస్తూ, వైద్యపరిశోధన మీద దృష్టి యుంచి దీనిని అభివృద్ధిచేసి, ఎందరో క్యాన్సర్ వ్యాధిగ్రస్తులకు నయం చేశాడు.మూలం:
గార్లపాడు (మద్దిపాడు మండలం)
గార్లపాడు ప్రకాశం జిల్లా మద్దిపాడు మండలానికి చెందిన గ్రామము..పిన్ కోడ్: 523 263. ఎస్.టి.డి.కోడ్ = 08592.
ఇది ఒక పునరావాస గ్రామము.
2001 వ.సంవత్సరం జనాభా లెక్కల ప్రకారం గ్రామ జనాభా 761. ఇందులో పురుషుల సంఖ్య 398, మహిళల సంఖ్య 363, గ్రామంలో నివాస గృహాలు 161 ఉన్నాయి. గ్రామ విస్తీర్ణం 448 హెక్టారులు.
తూర్పున నాగులుప్పలపాడు మండలం, దక్షణాన సంతనూతలపాడు మండలం, దక్షణాన ఒంగోలు మండలం, ఉత్తరాన కొరిసపాడు మండలం.
సప్పా దుర్గాప్రసాద్
సప్పా దుర్గాప్రసాద్ 1960 నవంబరు 7 వ తేదీన సప్పా సత్యనారాయణ, శ్రీమతి రమణమ్మ దంపతులకు విజయవాడలో జన్మించారు . తన 15 వ సంతత్సరంలో నాట్య శాస్త్రం పై దృష్టి పెట్టాడు. నృత్యం పై ప్రాథమిక జ్ఞానాన్ని తన తండ్రి నుండి చేర్చుకున్నారు. ఆయన "వీణ", "మృదంగం", మరియు "నృత్యం" వంటి కళా రంగాల్లో విశేష ప్రతిభను సాధించాడు.
ఈయన "ఆంధ్ర నాట్యం" మరియు "పేర్చి శివ తాండావం" లను పద్మశ్రీ అవార్డు గ్రహీత నటరాజు రామకృష్ణ నుండి శిక్షణ పొందారు. గురుదక్షిణగా ఆయన తన గురువు "నటరాజు రామకృష్ణ" పేరు మీదుగా 1983 లో యువ కళాకారులకు ప్రాచీన నృత్యం మరియు సంగీత రీతులలో శిక్షనను యిచ్చుటకు ఒక సంస్థను స్థాపించారు.
శ్రీలంక, మలేసియా, ధాయ్‌లాండ్, సింగపూర్, నేపాల్, మరియు భూటాన్.
ధననందుడు
ధన నంద మహబలశాలి నవ నందులలో ఆకారి వాడు, చక్కటి అందగాడు. ధన నంద ఎంత అందగాడో అంతకన్న బలవంతుడు ధననందుడి వద్ద సైనిక ధళం 200,000, అశ్వకదళం 80,000, రధాలు 8,000, ఎనుగుల ధాళాలు 6,000 ఉండేవి. అలెగ్జాండర్ సైతం ధన నందుడి దెబ్బకి యుద్ధము చెయటానికి వెనకడుగు వెశాడని చరిత్ర చెబుతుంది. ఇతని దురహంకారము వల్ల చానక్యుడు తీవ్రంగ అవమానింపబడి ఇతనిని నాశనము చేసెవరకు నిద్రపోనని శపధం చేసి చంద్రగుప్తుని సహకారంతొ ఇతనిని యుద్దములొ ఓడించి మగధ సామ్రజ్యమును అంతము చెసి చంద్రగుప్తునిచే మౌర్య సామ్రజ్యమును స్థాపింపచేసాడు. ధననందుడు అతి క్రూరమైన రాజు కాని అయన మహా మంత్రి చాలా తెలివి అయినవాడు.
వెంకుపాలెం (పొన్నలూరు)
వెంకుపాలెం ప్రకాశం జిల్లాపొన్నలూరు మండలంలోని ఒక గ్రామము.
సుస్వాగతం (అయోమయ నివృత్తి)
సుస్వాగతం - సుస్వాగతం అనగా సాదరంగా ఆహ్వానించడం. సుస్వాగతంను ఇంగ్లీషులో Welcome అంటారు.
సుస్వాగతం (సినిమా) - పవన్ కళ్యాణ్, దేవయాని నటించిన సినిమా.
మందుముల నరసింగరావు
మందుముల నరసింగరావు (మార్చి 17, 1896 - మార్చి 12, 1976) నిజాం విమోచన పోరాటయోధుడు, రాజకీయ నాయకుడు.
పాలమూరు జిల్లాకు చెందిన సమరయోధులలో ప్రముఖుడైన మందుముల నరసింగరావు మార్చి 17, 1896 న ప్రస్తుత రంగారెడ్డి జిల్లా చేవెళ్ళలో జన్మించాడు. తలకొండపల్లి మండల కేంద్రానికి చెందిన నరసింగరావు న్యాయశాస్త్రంలో పట్టభద్రుడయ్యాడు. పర్షియన్ భాషలో కూడా ఇతను గొప్ప పండితుడు మరియు ప్రముఖ పత్రికా రచయితగా పేరుపొందాడు. 1921లో ఆంధ్రజనసంఘాన్ని స్థాపించిన వారిలో ఒకడు. 1927లో న్యాయవాదవృత్తికి స్వస్తి చెప్పి పత్రికారచన, రాజకియాలుచేపట్టారు. 1927లో రయ్యత్ అనే ఉర్దూ వార్తాపత్రిక స్థాపించి సంపాదక బాధ్యతలు చేపట్టాడు. మందుముల సమరరంగంలో కూడా కీలకపాత్ర వహించి 1937లో ఇందూరు (నిజామాబాదు) లో జరిగిన 6వ ఆంధ్రమహాసభకు అధ్యక్షత వహించాడు. 1938-42 కాలంలో నిజాం లెజిస్లేటివ్ కౌన్సిల్ సభ్యులుగా ఉన్నాడు. 1947లో జాయిన్ ఇండియా ఉద్యమంలో పాల్గొని అరెస్టు అయ్యాడు. ఇవేకాక బాల్యవివాహాల రద్దుకు, వితంతు వివాహాలకు బాగా కృషిచేశాడు. 1952లో కల్వకుర్తి అసెంబ్లీ నియోజకవర్గం నుంచి కాంగ్రెస్ పార్టీ తరఫున హైదరాబాదు శాసనసభకు ఎన్నికయ్యాడు. 1957-62 కాలంలో రాష్ట్ర మంత్రివర్గంలో పనిచేశాడు. నిజాం కాలంలోని దుష్పరిపాలనను వర్ణిస్తూ "50 సంవత్సరాల హైదరాబాదు" గ్రంథాన్ని స్వీయజీవిత చరిత్రగా రచించాడు.
మార్చి 12, 1976 న మందుముల మరణించాడు.
పచ్చవ
పచ్చవ ప్రకాశం జిల్లా జరుగుమిల్లి మండలానికి చెందిన గ్రామము. పిన్ కోడ్: 523 271. ఎస్.టి.డి కోడ్: 08599.
సింగరాయకొండలో వెలసిన శ్రీ వరాహ లక్ష్మీ నరసింహస్వామివారి ఆలయానికి, పచ్చవ గ్రామంలో 56 ఎకరాల మాన్యం భూమి ఉంది. ఈ భూములకు 2014, జూలై-2, బుధవారం నాడు వేలం నిర్వహించగా రు.7,28,500-00 ఆదాయం వచ్చింది. [2]
2001 వ.సంవత్సరం జనాభా లెక్కల ప్రకారం గ్రామ జనాభా 2,697. ఇందులో పురుషుల సంఖ్య 1,373, మహిళల సంఖ్య 1,324, గ్రామంలో నివాస గృహాలు 562 ఉన్నాయి.గ్రామ విస్తీర్ణం 1,174 హెక్టారులు.
వర్ధినేనిపాలెం 2.4 కి.మీ, రావులకొల్లు 3.4 కి.మీ, ఉప్పలదిన్నె 4.3 కి.మీ, చెన్నిపాడు 4.6 కి.మీ, తంగెల్ల6.4 కి.మీ.
పొన్నలూరు 7.9 కి.మీ, కొండపి 14.6 కి.మీ, వోలేటివారిపాలెము 18.3 కి.మీ, పెదచెర్లోపల్లి 21.1 కి.మీ.
[2] ఈనాడు ప్రకాశం; 2014, జూలై-3; 6వపేజీ.
తడాఖా
శ్రీ సాయి గణేష్ ప్రోడక్షన్స్ పతాకంపై కిషోర్ కుమార్ పార్థాసాని దర్శకత్వంలో బెల్లంకొండ గణేష్ నిర్మించిన సినిమా తడాఖా. ఎన్. లింగుస్వామి దర్శకత్వంలో తెరకెక్కిన వెట్టై అనే తమిళ సినిమా యొక్క తెలుగు పునఃనిర్మాణమైన ఈ సినిమాలో సునీల్, నాగ చైతన్య, తమన్నా, ఆండ్రియా జెరెమియా ముఖ్య పాత్రలు పోషించారు. ఎస్. ఎస్. థమన్ ఈ సినిమాకి సంగీతాన్ని అందించారు. ఈ సినిమా మే 10, 2013న విడుదలై విజయం సాధించింది.
పోలీస్ సబ్ ఇన్స్పెక్టర్ నాగబాబు (కొణిదల నాగేంద్రబాబు)కి ఇద్దరు కొడుకులు. వారే శివరామకృష్ణ (సునీల్), కార్తీక్ (నాగ చైతన్య). ఇందులో శివరామకృష్ణ బాగా భయస్తుడు, కార్తీక్ ఎంతో ధైర్యంగా ఎవరితోనైనా గొడవ పెట్టుకునే మనస్తత్వం కలవాడు. అలాంటి తరుణంలో గుండె పోటుతో నాగబాబు మరణిస్తాడు. కార్తీక్ ఎలా గోలా శివరామకృష్ణని ఒప్పించి నాగబాబు పోలీస్ జాబ్ తనకి వచ్చేలా చేస్తాడు. సునీల్ కి పోస్టింగ్ వచ్చిన ఏరియాలో బగ్గా (అశుతోష్ రానా), కాశీ అనే ఇద్దరు రౌడీలు దోపిడీలు, రౌడీయిజం, స్మగ్లింగ్ చేస్తూ ప్రజల్ని, పోలీసుల్ని తమ గుప్పెట్లో పెట్టుకొని ఉంటారు. అలాంటి ఊరికి ఎస్ఐగా వచ్చిన శివరామకృష్ణ అదే ఊర్లోలో (ఆండ్రియా జెరేమియా)ని పెళ్ళి చేసుకుంటాడు. మరోపక్క కార్తీక్ లో చెల్లెలైన పల్లవి (తమన్నా) ప్రేమించుకుంటారు. ఇలా సాఫీగా సాగుతున్న సమయంలో శివరామకృష్ణకి ఓ కేస్ అప్పగిస్తాడు. తన తమ్ముడు కార్తీక్ సాయంతో శివరామకృష్ణ ఆ కేస్ ని క్లోజ్ చేస్తాడు. అలాగే ఒకసారి బగ్గా స్మగ్లింగ్ చేస్తున్న లారీలను సీజ్ చేస్తాడు. దాంతో శివరామకృష్ణకి – బగ్గాకి మధ్య వైరం మొదలవుతుంది. ఆ తర్వాత శివరామకృష్ణ పిరికోడని కార్తీక్ అతని వెనకుండి నడిపిస్తున్నాడని తెలుసుకున్న బగ్గా అతన్ని చంపాలని ప్లాన్ చేస్తాడు. కార్తీక్ ద్వారా చావు నుంచి తప్పించుకోగలగిన శివరామకృష్ణ ఆ తర్వాత ఎలా మారాడు? అన్నదమ్ములిద్దరూ కలిసి బగ్గా సామ్రాజ్యాన్ని ఎలా నాశనం చేసారు అనేదే మిగిలిన కథాంశం.
దారుల్ ఉలూమ్ దేవ్ బంద్
దారుల్ ఉలూం దేవ్ బంద్ (, ) ఒక ఇస్లామీయ ధార్మిక విశ్వవిద్యాలయం. ఇక్కడే దేవ్ బంద్ ఇస్లామీయ ఉద్యమం ప్రారంభమయింది. ఉత్తరప్రదేశ్ సహ్రాన్ పూర్ జిల్లా లోని దేవ్ బంద్ లో గలదు. దీని స్థాపన 1866 లో జరిగినది.
ఫిబ్రవరి 2008, ఉగ్రవాదాన్ని వ్యతిరేకస్తూ సభ నిర్వహించారు. ఉగ్రవాదం, ఇస్లాంకు తీవ్ర వ్యతిరేకమని ప్రకటించారు.ఇస్లామీయ న్యాయశాస్త్ర విషయాలలో మరియు ముస్లిం పర్సనల్ లా విషయాలలో ఫత్వాలను జారీ చేస్తుంది.
రామయ్యా వస్తావయ్యా
శ్రీ వెంకటేశ్వర క్రియేషన్స్ పతాకంపై హరీష్ శంకర్ దర్శకత్వంలో దిల్ రాజు నిర్మించిన సినిమా రామయ్యా వస్తావయ్యా. జూనియర్ ఎన్.టి.ఆర్. ద్విపాత్రాభినయం చేస్తున్న ఈ సినిమాలో సమంత, శృతి హాసన్ కథానాయికలు. ఎస్. ఎస్. థమన్ ఈ సినిమాకి సంగీతం అందించారు.
ఴ
ఴ అక్షరం తెలుగు లో ఎప్పటి నుండో అస్తిత్వంలో ఉండి, వాడుకలో లేక లుప్తమయిన అక్షరం. ఇది ద్రావిడ భాష లకు ప్రత్యేకమయిన అక్షరాలలో ఒకటి. తమిఴం(తమిళం) లో ఴ ఈ అక్షరం. తమిழ் అని ఇన్నాళ్ళూ వాడుతూ వచ్చాము.
ళ పలికినప్పుడు నాలుక ఇరుప్రక్కలూ దవడ ను అంటుకుని, నాలిక మడిచి, మూర్ధన్యాన్ని తాకుతాము. 
మూర్ధన్యమును తాకకుండా, కేవలం నాలుకకొనను ఎక్కడా తాకకుండా, నాలుక ప్రక్కలతో పై దంత పంక్తిని తాకినప్పుడు వచ్చే శబ్దం ఴ.
యూనికోడ్ ప్రకారం ఈ అక్షరం యొక్క కోడ్ పాయింట్ - 0C34.
ఈ అక్షరం అందుబాటులో ఉన్న ఖతి - ధూర్జటి.
అంగర సూర్యారావు
అంగర సూర్యారావు (జూలై 4, 1927 - జనవరి 13, 2017) ప్రముఖ నాటక రచయిత, చరిత్రకారుడు. ఆయన రాసిన "చంద్రసేన" ఆంధ్రప్రదేశ్ సాహిత్య అకాడమీ అవార్డు పొందినది. 'సమగ్ర విశాఖ నగర చరిత్ర' రచయితగా ఆయన ఈ తరానికి పరిచయం. ఆయన సామాజిక పరిస్థితుల ఆధారంగా రాసిన రచయిత.
అంగర సూర్యారావు 1927 జూలై 4వ తేదీన తూర్పు గోదావరి జిల్లా మండపేటలో జన్మించారు.
విద్యాభ్యాసం మండపేట, రామచంద్రపురంలలో జరిగింది.
1949లో  విశాఖపట్నంలో విద్యాశాఖలో గుమాస్తాగా ఉద్యోగ ప్రస్థానాన్ని ప్రారంభించిన సూర్యారావు విశాఖనగరంపై ప్రేమను పెంచుకొని, బదిలీలు ఇష్టపడక పదోన్నతులను వదులుకొని రిటైర్ అయ్యేవరకూ గుమాస్తాగానే వుండిపోయారు. వీరు తమ 90వయేట విశాఖపట్నంలోని తమ స్వగృహంలో జనవరి 13, 2017న మరణించారు.
బి.పి.ప్రసాదరావు
బి.పి ప్రసాదరావు నాటక రచయిత, నటుడు మరియు దర్శకుడు, అతడు అనేక నాటకాలను రనించాడు. అందులో చాలావాటికి నంది అవార్డులు వచ్చినవి.
దుగ్గిరాల సోమేశ్వరరావు
దుగ్గిరాల సోమేశ్వరరావు నాటక రచయిత, దర్శకుడు, కళాకారులు, సాంకేతిక నిపుణులు.
సోమేశ్వరరావు 1932 సంవత్సరంలో గౌరిపతి శాస్త్రి, సత్యవతి దంపతులకు నిడదవోలు తాలూకాలోని నందమూరు గ్రామంలో జన్మించాడు.
టెలీ కమ్యూనికేషన్స్ శాఖలో ఎగ్జిక్యూటివ్ ఇంజనీరుగా 1990లో పదవీ విరమణ చేసిన దుగ్గిరాల సోమేశ్వరరావు నాటక కళాకారుడిగా ఉన్నత శిఖరాలను అధిరోహించాడు. కాకినాడ నిడదవోలులో మిత్ర నాటక బృందాలు విశాఖపట్నంలో విశాఖ నాటక కళామండలి పి అండ్ టి డిపార్ట్‌మెంట్ సాంస్కృతిక విభాగం అభ్యుదయ కళాసమితి కర్నూలు, ఎ.ఆర్.కృష్ణ గారి ఆధ్వర్యంలో హైదరాబాదు లో నిర్వహించిన అనేక సాంస్కృతిక సంస్థల్లో సభ్యుడుగా ఉంటూ అనేక నాటకాలు ప్రదర్శించి, ప్రదర్శింపజేశాడు. సాంస్కృతిక సంస్థల ద్వారా వివిధ హోదాల్లో సభ్యుడుగా కొనసాగుతూ ఎన్నో నాటకాల్లో అద్భుతమైన నటన కనపర్చాడు.
కన్యాశుల్కం లో కరకట శాస్త్రి, వీలునామాలో కామేశం, మృచ్ఛకటికమ్‌ లో శకారుడు, ప్రతాపరుద్రీయం లో యుగంధరుడు, మాలపల్లిలో వెంకట దాసు ఉరఫ్ జగ్గడు, తిరస్కృతిలో చంద్రశేఖర్ ఇలా అనేక గొప్ప, గొప్ప నాటకాల్లో విభిన్న పాత్రలు పోషించి నాటకాభిమానుల చేత శభాష్ అనిపించుకున్నాడు.
ఈయన నటనా ప్రతిభకు మెచ్చి వీరికి గత ఐదున్నర దశాబ్దాలలో విజయనగరం, బళ్ళారి రాఘవ పరిషత్ నాటక పోటీలలో ఉత్తమ నటుడు బహుమతి, 1965లో జరిగిన అంతరాష్ట్ర నాటకోత్సవాలలోను, దూరదర్శన్‌ లోను ప్రదర్శించిన మృచ్ఛకటిక నాటకంలో శకారుడు పాత్ర పోషణకు పత్రికా ప్రశంసలతోపాటు అప్పటి రాష్టప్రతి డా. సర్వేపల్లి రాధాకృష్ణన్ గారి ప్రత్యేక అభినందనలు అందుకున్నాడు. అలాగే పొట్టి శ్రీరాములు తెలుగు విశ్వవిద్యాలయం పురస్కారం కూడా వీరిని వరించింది. ఇంకా తూర్పు గోదావరి వారి నుండి 1999 సంవత్సరానికి రంగస్థల పురస్కారం, యువ కళావాహిని హైదరాబాదు వారినుండి 2000 సంవత్సరానికి గరికపాటి రాజారావు పురస్కారం, 2007 సంవత్సరానికి తంగిరాల కృష్ణప్రసాద్ స్మారక అవార్డు, శ్రీనాథుడు నాటకానికి ఉత్తమ దర్శకుడిగా కాంస్య నంది ప్రదర్శనకు రజిత నంది, నగదు పురస్కారం మొదలైనవి వీయనకు లభించాయి.
చందోబంధమైన పద్య రచన ఈయన ప్రత్యేకత. ఈయన కవితా ప్రక్రియకు గౌతం రాజు హనుమంతరావు సాహితీ పురస్కారం అందుకున్నాడు. ప్రవాసాంధ నవ్య కళా పరిషత్ ఖరగ్‌పూర్ వారి అభినందన సత్కారం, ఆంధ్ర సారస్వత సమితి జాతీయ కవి పురస్కారం వంటి ఎన్నెన్నో పురస్కారాలు ఈయన్ని వరించాయి.
డేవిడ్ ఎడ్వర్డ్ హ్యుస్
డేవిడ్ ఎడ్వర్డ్ హ్యుస్ (మే 16, 1831 - జనవరి 22, 1900) అమెరికా సంయుక్త రాష్ట్రాలకు చెందిన ఒక శాస్త్రవేత్త మరియు సంగీత కారుడు. హ్యూగ్స్ మైక్రోఫోన్ మరియు టెలిప్రింటర్, రేడియో, క్రిస్టల్ రేడియో, వంటి ఆవిష్కరణలకు సహ ఆవిష్కర్త.ఆయన వైణికుడు మరియు సంగీతంలో ఆచార్యుడు.
హ్యూగ్స్ వేల్స్ దేశంలో "బాల" ప్రాంతంలో 1831 లో జన్మించాడు.7 సంవత్సరాల వయసులో అతని కుటుంబం యునైటెడ్ స్టేట్స్ కు వలస వెళ్ళింది. ఆయన ఒక ప్రయోగాత్మక భౌతిక శాస్త్రవేత్త. ఆయన విద్యుత్తు మారియు విద్యుత్ సంకేతాలు వంటి రంగాలలో కృషిచేశాడు. ఆయన అభివృద్ధి చెందిన మైక్రోఫోన్ను కనుగొన్నాడు. ఆ మైక్రోఫోన్ థామస్ అల్వా ఎడిసన్ కనుగొన్న కార్బన్ మైక్రోఫోన్ ట్రాన్సిమిటర్ కు మార్పులు చేసి సరికొత్త మైక్రోఫోన్ కనుగొన్నాడు.ఆయన "మైక్రోఫోన్" అనే పదాన్ని బలహీనమైన శబ్ద తరంగాలనుంది బెల్ టెలిఫోన్ రిసీవర్ వరకు ప్రసారణ సామర్థాన్ని పెంచే విధంగా వివరించి అభివృద్ధి చేశాడు. అతడు ప్రేరణ సమతౌల్యం (induction balance) ను కనుగొన్నాడు. ఇది ప్రస్తుతం మెటల్ డిటెక్టర్లలో ఉపయోగపడుతుంది. హ్యూగ్స్ ప్రయోగం ఒక ప్రయోగం అయినప్పటికీ అయన కొంత గణిత శిక్షణ పొందాడు. అతని స్నేహితుడు విలియం హెన్రీ ప్రీస్ ఒక గణిత శాస్త్రవేత్త.
డేవిడ్ హ్యూస్ పై మొదటి జీవితచరిత్ర పుస్తకం ఇవోర్ హ్యూస్ మరియు డేవిడ్ ఎల్లిస్ ఎవాన్స్ చే వ్రాయబడి 2011 లో ప్రచురించబడింది.
హ్యూగ్స్ ఒక సంగీతకారుల కుటుంబంలోనివాడు. అయన 6 సంవత్సరాల వయసులో వీణ పై సంగీత రాగాలను పలికించే సామర్థాన్ని పొందాడు. అతి పిన్న వయసులో వైణికునిగా రాణించి అమెరికాలో ఉన్న ప్రముఖ పియానో విద్వాంసుడు మరియు సెయింట్స్ జోసెఫ్ కాలేజ్, బార్డ్‌స్టోన్ లో ప్రొఫెసర్ అయిన "హెర్ హాస్ట్" చే మన్ననలు పొందాడు.
హ్యూగ్స్ "ప్రింటింగ్ టెలిగ్రాఫ్ వ్యవస్థ"కు యునైటెడ్ స్టేట్స్ లో 1855 లో రూపకల్పన చేశాడు. రెండు సంవత్సరముల లోపల అనేక చిన్న టెలిగ్రాఫ్ కంపెనీలు, వెస్టర్న్ యూనియన్ కంపెనీతో సహా అన్నీ కలసి ఒక పెద్ద కార్పొరేషన్ గా యేర్పడ్డాయి. అది వెస్టర్న్ యూనియన్ టెలిగ్రాఫ్ కంపెనీ. అది హ్యూగ్స్ వ్యవస్థ ద్వారా టెలిగ్రాఫ్ యొక్క వ్యాపారాన్ని అభివృద్ధి చేసింది. హ్యూగ్స్ వ్యవస్థ అంతార్జాతీయ ప్రమాణాలకు ఎదిగింది.
పద్మావతి. ఎల్
పద్మావతి 1970 మే 3వ తేదిన శ్రీమతి సత్యవతి, కోట రామచంద్రరావు దంపతులకు జన్మించారు. వీరికి రంగస్థలనటిగా 16 సంవత్పరాల అనుభవం ఉంది. చాలా సాంఘీక నాటిక/నాటకల్లో ప్రధాన స్త్రీ పాత్రలను పొషించారు.
ఎవర్ గ్రీన్ ప్రాబ్లమ్ ఆఫ్ ఇండియా, స్పృహ, మేడిపండు, సరిలేరు నీకెవ్వరు, పునరపి, గద్దొచ్చె కోడిపిల్ల, నేషనల్ హైబే, కొత్త చెప్పులు, సర్పయాగం, నత్వం శోచిత మర్హసి, అమీబ, యత్ర నార్యస్తు పూజ్యంతే, మరో సంఘటన, తపస్సు, కాలజ్ఞానం, జారుడు మెట్లు, గిజిగాడిగూడు, కాంచన మృగం, మంచుబొమ్మలు, వాయిదాల పెళ్ళి, ఊరుమ్మడి బతుకులు, పుటుక్కుజరజర డుబుక్కుమే, వఱుడు, పుట్టలో ఏలెడితే కుట్టనా, పృథ్వీసూక్తం, దోశేచవహ్ని, యువర్స్ ఫేత్ పుల్లీ, పాత్రోపాఖ్యానం, ముద్దుబిడ్డ, బతుకు పుస్తకం, చీమాచీమా ఎందుక్కుట్టావ్, చిరస్మరణీయులు, అంతా భ్రాంతియే, జీవనయానం మొదలగు నాటికల్లో నటించారు
మరో మొహెంజోదారో, తూర్పు రేఖలు, ఈ మంటలార్పండి, తొలిపొద్దు, అల్లూరి సీతారామరాజు, లాకప్, సహజీవనం, పడమటిగాలి, తప్పటడుగు, ప్రేక్షకుడు, ఉరి, ఆత్మకథ, అడవిలో అక్షరాలు మొదలగు నాటకాల్లో మరియు ఆకాశవాణి – విజయవాడ ‘బి’ గ్రేడ్ ఆర్టిస్ట్ గా ఉన్న ఈవిడ దశమగ్రహం, ఆనందరావు ఆరోగ్య సూత్రాలు అనే రేడియో నాటకల్లో నటించారు.
ప్రస్తుతం వీరు జనచైతన్య సాంస్కృతిక సమితి – ఒంగోలు కోశాధికారిగా వ్యవహరిస్తున్నారు.
పద్మావతి. ఎల్, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 56.
నవీన షేక్
నవీన షేక్ (జులై 5, 1979) ప్రముఖ రంగస్థల, సినీ, టివీ నటి.
ఈవిడ 1979, జులై 5 వ తేదిన శ్రీమతి ఎస్. ఖాజాబి, ఎస్. మహబూబ్ సాహెబ్ దంపతులకు కడపలో జన్మించింది.
1995 మే 28న రంగస్థలంపై అడుగుపెట్టింది.
అనేక పరిషత్తులలో ఉత్తమ నటిగా అవార్డు అందుకుంది.
అపరంజి, ఆడపిల్ల, చక్రవాకం, గీతాంజలి, మాయాబజార్, తూర్పు పడమర, అనుబంధం, సంధ్యారాగం, యువ, అంజలి, కోయిలమ్మ వంటి ధారావాహికలలో నటించింది.
మేస్త్రీ, ఆదివిష్ణు, సుందరానికి తొందరెక్కువ, బ్రహ్మ, డాన్ సినిమాల్లో నటించింది.
నవీన. ఎస్, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 55.
పద్మావతి వానపల్లి
వీరు, శ్రీమతి రావూరి రాఘవయ్య, రావూరి వీర్రాజు దంపతులకు జన్మించారు. ఎంగ్ మెన్స్ హేపీక్లబ్ – కాకినాడ సంస్థలో శిక్షణ పొందిన ఈవిడకు 50 సంవత్సరాల అనుభవముంది.
కన్యాశుల్కం, కంఠాభరణం, వరవిక్రయం, ఓన్లీడాటర్, వీధి గాయకులు, పల్లెపడుచు, కులం లేని పిల్ల, పేదపిల్ల, చిల్లరకొట్టు చిట్టెమ్మ, కన్నీటి దీపాలు, మనస్తత్వాలు, రక్తకన్నీరు, ఒరేయ్ మొదలగు సాంఘీక నాటకాల్లో కూడా నాయకి పాత్రలు ధరించారు.
ధూళిపాళ, పీసపాటి, షణ్ముఖి, జైరాజ్, శివశ్రీ, అక్కనాచారి, యమ్.జి. ఆచారి, సుభద్రరాజు, ఎ. వెంకట్వేశ్వరరావు, పృథ్వి వెంకటేశ్వర్లు వంటి నట శ్రేష్టులతోను శ్రీమతి అబ్బూరి కమల, శ్రీమతి పీసపాటి సత్యవతి, శ్రీమతి కోమలి, శ్రీమతి టి.ఎమ్.ఆర్. తిలకం వంటి ప్రముఖ నటీమణులతోను నటించారు. రాష్ట్ర, రాష్ట్రేతర ప్రాంతాలలో పలు ప్రదర్శనలిచ్చారు. ప్రాచీన నాటక సంస్థ కాకినాడ ఆంధ్ర సేవాసంఘం, రాజోలు ఎస్. ఆర్. ఎల్.జి. కళాసమితి ఓమెగా ఆర్ట్సు సంస్థవారి శతాధిక ప్రదర్శనల్లో విభిన్న పాత్రలు ధరించి విశేష ప్రశంసలు అందుకున్నారు.
పద్మావతి వానపల్లి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 57.
రేకందార్ ప్రేమలత
రేకందార్ ప్రేమలత ప్రముఖ రంగస్థల నటి.
రేకందార్ ప్రేమలత 1957, ఆగష్టు 21 న శ్రీమతి వనారస భువనేశ్వరి, వనారస వెంకట్రావు దంపతులకు విశాఖపట్నం జిల్లా, రావికమతం మండలంలోని మేడివాడలో జన్మించింది.
ఈవిడ పసిప్రాయంలోనే రంగస్థలంపై అడుగుపెట్టింది. ఐదు దశాబ్దాలకు పైబడిన రంగస్థల అనుభవం గడించి, అనేక పాత్రలను పోషించింది. గంగ, కృష్ణుడు, లవుడు, బాలవర్ధి, సంగు, వనకన్య, శశిరేఖ, శూర్పణఖ, ఊర్వశి, మాతంగ కన్య, రంభ, రాధాభాయి, పార్వతి, కనక సేనుడు, ఇందుమతి, చంద్రలేఖ, ప్రహ్లాదుడు, మన్మథుడు, అనసూయ, సావిత్రి పాత్రలు పోషించారు.
సురభి ప్రభావతి
సురభి ప్రభావతి ప్రముఖ రంగస్థల నటి.
వీరు 1980, జూన్ 27న శ్రీమతి కమలమ్మ, రేకందార్ కుమార్ బాబు దంపతులకు జన్మించింది.
బాలనటిగా గుణసుందరి నాటకంలో నటించి 2003 లో మదన కామరాజు నాటకం ద్వారా రంగస్థలంపై అడుగుపెట్టిన ప్రభావతి, ఇప్పటివరకు సుమారు 500 నాటికలు, నాటకాల్లో వివిధ పాత్రలు పోషించింది. విప్రనారాయణ, శ్రీకాళహస్తీశ్వర సాయుజ్యం, మృత సంజీవని, గణపతి మహత్యం, శశిరేఖా పరిణయం, నరకాసుర నాటకాల్లో ఈవిడ ధరించిన పాత్రల ద్వారా విశేష ప్రశంసలు అందుకుంది.
ఈవిడ నంది, గరుడ (ఆయుష్మాన్‌భవ, నరకాసుర, విప్రనారాయణ) అవార్డులతోపాటు అనేక పరిషత్తుల నుండి ఎన్నో బహుమతులు అందుకుంది.
మణిబాల. ఎస్
మణిబాల. ఎస్ ప్రముఖ రంగస్థల నటి.
వీరు 1968 నవంబరు 3న శ్రీమతి కామేశ్వరి, వేధనభట్ల నరసింహమూర్తి దంపతులకు కాకినాడలో జన్మించారు.
బాల్యంలోనే కూచిపూడి, భరతనాట్యం, జానపద నృత్యాలను అభ్యసించి హైదరాబాదు రవీంద్రభారతిలోను, బరంపురం, జయపూర్, బిలాస్ పూర్, మొదలగు ఇతర రాష్ట్రాలలోనూ అనేక నృత్య ప్రదర్శనలిచ్చి ప్రముఖుల ప్రశంసలు పొందారు. సంగీతం కూడా అభ్యసించారు. తల్లిదండ్రులనుండి నటనను వారసత్వంగా పుణికిపుచ్చుకున్న మణిబాల, బాల్యంలోనే తారాశశాంకం నాటకంలో బాలచంద్రుడుగా రంగప్రవేశం చేశారు. చింతామణి నాటకంలో చింతామణి, శ్రీకృష్ణ తులాభారం నాటకంలో సత్యభామ, తారాశశాంకం నాటకంలో తార, బాలనాగమ్మ నాటకంలో సంగు మొదలైన ప్రధాన భూమికలు పోషించారు. పి అండ్ టి కల్చరల్ అసోసియేషన్, కాకినాడవారి పుటుక్కు జరజర డుపుక్కుమే, భార్యలూ బహుపరాక్, నారద సంసారం, శకుంతల, శ్రీ రుక్మణీ కళ్యాణం, భక్త పోతన, భలే నాటకంలోనూ, ది యంగ్ మెన్స్ హేపీక్లబ్ (రి), కాకినాడవారి సుభద్రా పరిణయం, మూడో పురుషార్ధం, తాబేలు, క్లైమాక్స్ లోను, శ్రీ శారదా కళామందిర్, పాలకొల్లువారి చంద్రోదయంలోను, కళాప్రియ, రాజమండ్రి వారి ఉలిపికట్టెలోను, మరెన్నో నాటక, నాటికలలోను ప్రధాన పాత్రలు పోషించి, నంది నాటకోత్సవాలతోపాటు అనేక నాటక కళాపరిషత్ ల పోటీలలో పాల్గొని, ప్రముఖుల ప్రశంసలు పొంది, ఆయా నాటక, నాటికలు ఉత్తమ ప్రదర్శన బహుమతులు పొందడానికి దోహదం చేశారు.
అనేక పరిషత్తులలో 40 కి పైగా ఉత్తమ నటి బహుమతులు పొందడంతోపాటు, కన్నాంబ అవార్డు, నాట్య మయూరి అవార్డు అందుకున్నారు. తూర్పుగోదావరి జిల్లా కళాకారుల సంఘం వైస్ ప్రెసిడెంట్ గా, రాజోలు యస్.ఆర్.యల్.జి కళాసమితి, కాకినాడ శాఖకు ప్రెసిడెంట్ గా పనిచేస్తూ, కష్టాలలో ఉన్న కళాకారులను ఆదుకొంటున్నారు.
మణిబాల. ఎస్, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 69.
మాధవి. ఒ
మాధవి. ఒ ప్రముఖ రంగస్థల నటి.
1983 ఆగస్టు 30న శ్రీమతి అంజలి, సత్తయ్య దంపతులకు జన్మించింది.
మాధవి 2000 సంవత్సరంలో నాటకరంగ ప్రవేశం చేశారు. దాదాపు 100 ప్రభుత్వ ప్రచార కార్యక్రమాల్లో గాయనిగా పాల్గొన్నారు. 
మంచర్ల గోపి, గూండా మల్లయ్య శిష్యరికంలో నటనాభ్యాసం చేసిన ఈవిడ క్షత్రగాత్రులు, క్లిక్, తిమిరం, రెండో భర్త, ఎవరో ఒకరు, ఒకటి కొంటే ఒకటి ఫ్రీ, అంతా భ్రాంతియే వంటి నాటికల్లో, పడమటిగాలి నాటకంలో నటించారు. ఉత్తమ నటి బహుమతి అందుకొన్నారు.
మాధవి. ఒ, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 71.
రాజ్యం. కె
రాజ్యం. కె (నవంబర్ 2, 1956 - ఏప్రిల్ 1, 2018) ప్రముఖ రంగస్థల నటి.
రాజ్యం 1956 నవంబర్ 2వ తేదిన శ్రీమతి సత్యవతి, అడబాల వీరాస్వామి రాజా దంపతులకు తణుకులో జన్మించారు.
ఈవిడ తన ఏడవ ఏటనే పునర్జన్మ నాటకంలో పాప పాత్ర ద్వారా రంగస్థల ప్రవేశం చేశారు. తణుకుకు చెందిన కీ.శే. ముంగడ నాగేశ్వరరావు తొలి గురువై నటనలో ఈవిడకు ప్రాథమిక శిక్షణ ఇచ్చారు. పి. సత్యనారాయణ రెడ్డి, ఈడేపల్లి రామారావు, మల్లాది సూర్యనారాయణ, ఎర్రంశెట్టి రామ్ ప్రసాద్, బళ్ళారి రాఘవ, పి. దాస్ ఈమెను మంచి నటిగా తీర్చిదిద్దారు.
1973లో గీతా కళామందిర్ పేర నట శిక్షణాలయాన్ని ప్రారంభించి, నూతన రంగస్థల నటీనటులకు శిక్షణ ఇచ్చారు. 1989లో శ్రీ కృష్ణభారతి నాట్యమండలిని స్థాపించి కీ.శే. పి.వి. భధ్రం రచించిన ‘చక్రధారి’, మల్లాది సూర్యనారాయణ రచించిన ‘లక్ష్మమ్మ కథ’ నాటకాలను శతాధిక ప్రదర్శనలిచ్చారు. లక్ష్మమ్మ పాత్ర ఈవిడకు ఎంతో కీర్తి, ప్రతిష్ఠలను తెచ్చిపెట్టింది. రంగస్థల ప్రముఖులు షణ్ముఖి ఆంజనేయ రాజు, ఎ. వి. సుబ్బారావు, అమరపు సత్యనారాయణ, మజ్జి రామారావు, ఆచంట వెంకటరత్నం నాయుడు, మద్దాల రామారావు మరెందరో ప్రముఖుల సరసన నటించారు.
సాంఘిక నాటకాలు, నాటికలు
పద్యనాటకాలురాజ్యం 2018, ఏప్రిల్ 1న మరణించారు.
రాజ్యం. కె, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 76.
ఈద్ ముబారక్
ఈద్ ముబారక్ - Eid Mubarak ( , , పర్షియన్ / ఉర్దూ: , , ) ముస్లింల సాంప్రదాయంలో ఈద్ వేళల్లో ఒకరి కొకరు శుభాకాంక్షలు తెలుపుకునే రీతి లేదా రివాజు. ఈదుల్ ఫిత్ర్, ఈదుల్ అజ్ హా, మీలాదె నబి లేదా ఇతర పర్వదినాలకునూ ఉపయోగిస్తారు. "ఈద్" అనగా పండుగ లేదా పర్వం, "ముబారక్" అనగా ఆశీర్వదింపబడిన, శుభీకరింపబడిన, క్లుప్తంగా, "పండుగ-శుభాకాంక్షలు". పండుగ ఏదైనా గావచ్చు, శుభాకాంక్షలు తెలుపుకునే సాంప్రదాయం. ఉదాహరణకు, రంజాన్ ముబారక్ అనగా "రంజాన్ నెల శుభాకాంక్షలు", ఈదుల్-ఫిత్ర్ ముబారక్ అనగా "రంజాన్ పండుగ శుభాకాంక్షలు", "దీవాలి (దీపావళి) ముబారక్" అనగా దీపావళి శుభాకాంక్షలు. 
ముస్లింలు సాధారణంగా "సలాత్-అల్-ఈద్ (సలాత్ అనగా "నమాజు", - ఈద్ నమాజు) " ఆచరించిన తరువాత, ఈద్ శుభాకాంక్షలు తెలుపుకుంటారు.
ఈ శుభాకాంక్షల ఆచారం, ముస్లింల సాంప్రదాయక ఆచారం, అంతేగాని, ఇస్లామీయ ధార్మిక నిబంధన కాదు.
దక్షిణాసియా లో ఈ ఈద్-ముబారక్ సాంప్రదాయం కానవస్తుంది, పశ్చిమాసియా మరియు ఆగ్నేయాసియా దేశాలలో భిన్నంగా ఫిలిపైన్ లో "సలాత్-అల్-ఈద్" అనీ, ఇండోనేషియాలో "సలామత్ లెబరాన్" అనీ, మలేషియాలో ఈదుల్ ఫిత్ర్ శుభాకాంక్షలకు "సెలామత్ హరి రాయ ఐదిల్-ఫిత్రి" అని సంబోధిస్తారు.
తుర్కీ లో ఈద్-ముబారక్ తెలుపుకోవడం సాధారణంగా కానరాదు. అందుకు భిన్నంగా "బైరామినిజ్ ముబారెక్ ఓల్సాన్" అని సంబోధిస్తారు. బోస్నియన్ ల ఆచారంలో "బజ్రాం సెరీఫ్ ఓల్సన్" శుభాకాంక్షలైతే అందుకు ప్రతిగా "అల్లాహ్ రోజియోలా" అనేది సమాధానం. అరబ్బులు ఈద్-ముబారక్ ను సాగదీస్తూ "కుల్లు ఆమ్మ వ అంతుం బిఖైర్" అని పలుకుతారు. దీని అర్థం మన సంస్కృత వచనమైన "సర్వేజనాః సుఖినోభవంతు" అని.
ముహమ్మద్ ప్రవక్త కాలంలో ఈదుల్-ఫిత్ర్ పర్వదినాన, సహాబాలు (అనుచరులు) మరియు ప్రవక్త ఒకరినొకరు "తకబ్బలల్లాహు మిన్నా వ మిన్నకుమ్" (మా నమాజులను, ఉపవాసాలను, పుణ్యకార్యాలను అల్లాహ్ స్వీకరించుగాక) అని పలికే వారు. .
రమణ. ఎమ్.వి.
వీరు, శ్రీమతి భానుమతి, వెంకటేశ్వరరావు దంపతులకు తూర్పుగోదావరి జిల్లా అమలాపురంలో జన్మించారు. తన పదవ ఏట ‘చక్రధారి’ నాటకంలో పాండురంగని పాత్రతో రంగస్థల నటనకు శుభారంభం పలికారు. తన గురువు పి. సత్యనారాయణ రెడ్డి దర్శకత్వంలో ‘వల్లీ కళ్యాణం’ నాటకంలో ‘లక్ష్మి’ పాత్ర పొషించి ప్రశంసలందుకొన్నారు. పిచ్చమ్మ, చాత్రాంగి, రుక్మిణి పాత్రలు కూడా ఈవిడకు మంచి పేరును తెచ్చిపెట్టాయి.
కీ.శే. షణ్ముఖి ఆంజనేయరాజు, ఎ. కోటేశ్వరరావు, ఆర్.ఎ. నాయుడు, ప్రగడ నాగేంద్రలాంటి రంగస్థల ప్రముఖుల సరసన ప్రధాన పాత్రలు ధరించారు.
రమణ. ఎమ్.వి., కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 71.
రమాదేవి దాసరి
వీరు 1955లో శ్రీమతి కోటేశ్వరమ్మ, పోలుకొండ చిట్టివెంకులు దంపతులకు ద్వితీయ సంతానంగా జన్మించారు. వీరింటి ప్రక్కనే ఉండే ప్రసిద్ధ నట దంపతులు శ్రీమతి సీతాకుమారి, బి.ఎన్. సూరిగార్ల నట జీవితం ఈవిడను ప్రభావితం చేయగా, ప్రసిద్ధ రంగస్థల నటుడు, దర్శకుడు, నాటక రచయిత కె.ఎస్.టి. శాయి (బాపట్ల), ప్రముఖ నటీమణి శ్రీమతి కె. విజయలక్ష్మి (విశాఖపట్నం) స్ఫూర్తితో, తన భర్త ప్రముఖ రచయిత, సంగీత దర్శకుడు డి.ఆర్. మోహన్ ప్రోత్సాహంతో 1977 సంవత్సరంలో రంగస్థల ప్రవేశం చేశారు.
రమాదేవి దాసరి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 78.
పువ్వుల రాజేశ్వరి
వీరు 1948 ఫిబ్రవరి 28న శ్రీమతి పైడి రాజమ్మ, సి.హెచ్. జగన్నాథరావు దంపతులకు విజయనగరంలో జన్మించారు.
రాజేశ్వరి పువ్వుల, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 84.
లక్ష్మీ. టి
లక్ష్మీ. టి, ప్రముఖ రంగస్థల నటి.
లక్ష్మీ 1963 సెప్టెంబర్ 9 న కృష్ణాజిల్లా జగ్గయ్యపేటలో శ్రీమతి సీతమ్మ, జయరాజు దంపతులకు జన్మించారు.
1981 లో పులీ మేకలోస్తున్నాయి జాగ్రత్త నాటిక ద్వారా రంగస్థల ప్రవేశం గావించారు.
అనంత హృదయరాజ్, కె.వి. ప్రసాద్, సంజీవి ముదిలి, నాయుడు గోపి, నుసుము కోటిశివ, ఎస్.ఎం. బాషా దర్శకత్వంలో తన నటనకు మెరుగులు దిద్దుకొన్నారు. పలు పరిషత్తులలో ఉత్తమ నటిగా, ఉత్తమ పాత్రోచిత నటిగా శతాధిక బహుమతులందుకొన్నారు.
లక్ష్మీ. టి, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011, పుట. 93.
శివ ఎస్.బందా
శివ ఎస్. బందా ఆంధ్ర ప్రదేశ్, ఇండియాలో జన్మించెను. అతను ౧౯౭౪ లో ఎలక్ట్రికల్ ఇంజనీరింగ్లో బాచిలర్ ఆఫ్ సైన్స్ డిగ్రీని రీజినల్ ఇంజనీరింగ్ కాలేజ్, వరంగల్l, ఇండియా నుండి పొంది యుండెను. దాని తర్వాత ౧౯౭౬ లో ఏరోస్పేస్ ఎంజనీరింగ్లో మాస్టర్ ఆహ్ సైన్స్ డిగ్రీను ఇండియన్ ఇస్టిట్యూట్ ఆఫ్ సైన్స్, బెంగుళూరు, ఇండియా నుండి పొంది యుండెను. అతను తరువాత యునైటెడ్ స్టేట్స్ నకు వచ్చెను మరియు ౧౯౭౮లో డేటన్, ఒహియో లోని రైట్ స్టేట్ యూనివర్శిటీలో సిస్టమ్స్ ఇంజనీరింగ్ నుందు మరియొక మాస్టర్ ఆఫ్ సైన్స్ సంపాదించుటకు పూర్వం కొంతకాలం అతను యూనివర్శిటీ ఆఫ్ సిన్సినాటీకు వెళ్ళెను. బందా పై చదువులు కొనసాగించి ౧౯౮౦ లో యూనివర్శిటీ ఆఫ్ డేటన్లో ఏరోస్పేస్ ఇంజనీరింగ్ లో పి.హెచ్‌డి పూర్తి చేసెను. అతని డాక్టోరల్ డిస్సెర్‌టేషన్ పేరు "మాగ్జిమమ్ లైక్లీహుడ్ ఐడెన్టిఫికేషన్ ఆఫ్ ఎయిర్‌క్రాఫ్ట్ లాటరల్ పరామీటర్స్ విత్ అన్‌స్టడీ ఎయిరోడైనమిక్ మోడలింగ్
డా. బంద ౧౯౮౧ లో రైట్ - పాటర్సన్ ఎయిర్ ఫోర్స్ బేస్ లోని యు.ఎస్. ఎయిర్ ఫోర్స్ ప్లైట్ డైనమిక్స్ లాబొరేటరీలో ప్లైట్ కంట్రోల్స్ డివిజన్ లో ఒక ఎయిరోస్పేస్ రీసర్చ్ ఇంజనీర్‌గా చేరారు. అతను ఒక ఇన్-హౌస్ పరిశోధకుడిగా తన కెరీర్ ను మొదలు పెట్టాడు. అతను బ్రాంచ్ ఛీప్ అవడానికి ముందు గ్రూప్ లీడర్ మరియు ప్రోగ్రామ్ మేనేజర్ గా పనిచేశారు. అతను ఇప్పుడు కంట్రోల్ సైన్స్ సెంటర్ ఆఫ్ ఎక్సెలెన్స్ నకు డైరెక్టరు గాను మరియు రైట్ - పాటర్సన్ ఎయిర్ ఫోర్స్ బేస్ లోని అయిర్ వెహికిల్స్ డైరెక్టరేట్ నకు సీనియర్ సైంటిస్ట్ గాను పనిచేస్తున్నారు. అతను ప్లైట్ కంట్రోల్ సిస్టమ్స్ యొక్క ప్రాథమిక పరిశోధనలకు ఒక కన్సల్టెంట్‌గాను, మార్గదర్శిగాను, సాంకేతిక నాయకుడిగాను కూడా పనిచేశారు.
కలత్తూరు (కె.వి.బి.పురం)
కలత్తూరు చిత్తూరు జిల్లా కె.వీ.పీ.పురం మండలం లోని గ్రామం. పిన్ కోడ్: 517643.
రాష్ట్రము. ఆంధ్ర ప్రదేశ్
మండల కేంద్రము. కెవి.వి.బి.పురం
జిల్లా. చిత్తూరు,
ప్రాంతము. రాయలసీమ.,
భాషలు. తెలుగు/
టైం జోన్. IST (UTC + 5 30),
వాహన రిజిస్ట్రేషను. నెం. AP-03,
సముద్ర మట్టానికి ఎత్తు. 68 మీటర్లు.,
మండలములోని గ్రామాల సంఖ్య. 45,
ఆర్.టి.ఓ. కార్యాలయం. చిత్తూరు, మదనపల్లె, తిరుపతి.,
మండల జనాభా (2001) - మొత్తం 39,432 - పురుషులు 19,897 - స్త్రీలు 19,535,
అక్షరాస్యత (2001) - మొత్తం 53.73% - పురుషులు 65.15% - స్త్రీలు 42.15%,
ఈ ప్రదేశము /చిత్తూరుకు 101 కి.మీ.దూరములో ఉంది.,
మొత్తం గ్రామాలు 81, పంచాయితీలు 29.,
మండలములో అతి చిన్న గ్రామము సూర్యనారాయణ పురం, అతి పెద్ద గ్రామము కలత్తూరు.
పిచ్చాటూరు, నాగలాపురం, బుచ్చినాయుడు కండ్రిగ, మండలాలు.
ఒల్లూరు, సదాశివపురం, 5 కి.మీ. అదవరం 6 కి.మీ. పేరిందేశం 7 కి.మి. ఆరై8 కి.మీ. దూరములో ఉన్నాయి.
ఇక్కడినుండి అనేక ప్రాంతాలకు రోడ్డు వసతి వుండి ఎ.పి.ఎస్.ఆర్.టీ.సీ. బస్సులు నడుస్తున్నవి. 
ఈ గ్రామానికి 10 కి.మీ. లోపు రైలు వసతి లేదు. దీనికి అతి దగ్గరి రైల్వే స్టేషను శ్రీకాళహస్తి. 28 కి.మీ, ప్రముఖ రైల్వే స్టేషను తిరుపతి ఇక్కడికి 46 కి.మీ. దూరములో ఉంది.
ఇక్కడ ఒక మండల పరిషత్ పాఠశాల ఉంది.
మహాదేవపురం, ఎస్.ఎస్.పురం.
కర్లపూడి (కె.వి.బి.పురం మండలం)
కర్లపూడి చిత్తూరు జిల్లా కె.వీ.పీ.పురం మండలం లోని గ్రామం.
రాష్ట్రము. ఆంధ్ర ప్రదేశ్
మండల కేంద్రము. కెవి.వి.బి.పురం
జిల్లా. చిత్తూరు,
ప్రాంతము. [రాయలసీమ]].,
భాషలు. తెలుగు/
టైం జోన్. IST (UTC + 5 30),
వాహన రిజిస్ట్రేషను. నెం. AP-03,
సముద్ర మట్టానికి ఎత్తు. 68 మీటర్లు.,
మండలములోని గ్రామాల సంఖ్య. 45,
ఆర్.టి.ఓ. కార్యాలయం. చిత్తూరు, మదనపల్లె, తిరుపతి.,
మండల జనాభా (2001) - మొత్తం 39,432 - పురుషులు 19,897 - స్త్రీలు 19,535,
అక్షరాస్యత (2001) - మొత్తం 53.73% - పురుషులు 65.15% - స్త్రీలు 42.15%,
ఈ ప్రదేశము /చిత్తూరుకు 101 కి.మీ.దూరములో ఉంది.,
మొత్తం గ్రామాలు 81, పంచాయితీలు 29.,
మండలములో అతి చిన్న గ్రామము సూర్యనారాయణ పురం, అతి పెద్ద గ్రామము కలత్తూరు
ఉమ పెమ్మరాజు
ఉమాదేవి పెమ్మరాజు (Uma Devi Pemmaraju) భారతీయ సంతతికి చెందిన అమెరికన్ ఏంకర్ మరియు ఫాక్స్ న్యూస్ ఛానెల్ కేబిల్ నెట్‌వర్క్ హోస్టుగా పనిచేస్తున్నారు. ఈమె ప్రస్తుతం వాషింగ్టన్ డి.సి. నుండి ప్రసారాలను ఇస్తున్నది.
ఉమ సాన్ ఆంటోనియో, టెక్సాస్లో పెరిగింది. ఈమె ట్రినిటీ విశ్వవిద్యాలయం, టెక్సాస్ నుండి రాజకీయ శాస్త్రంలో డిగ్రీ పొందినది.
రిషి రెడ్డి
రిషి రెడ్డి ఒక అమెరికన్ రచయిత. 
ఆమె హైదరాబాద్, భారతదేశంలో జన్మించాడు మరియు యునైటెడ్ కింగ్డమ్ మరియు యునైటెడ్ స్టేట్స్ లో పెరిగారు.ఆమె రచన లతో పాటుగా, రాష్ట్ర మరియు జాతీయ పర్యావరణ రక్షణ సంస్థలు కోసం న్యాయ న్యాయసలహా అధికారినిగా, అలాగే పర్యావరణ మస్సచుసేట్ట్స్ సెక్రటరీ కోసం న్యాయవాదిగా పనిచేసారు.